Home / Hebahan

Kempen ‘Jimat-Jimat, Ingat-Ingat’ Ramadan Ini Bersama Grab Malaysia

Musim perayaan yang dinanti-nantikan oleh rakyat Malaysia, bulan Ramadan dikenali secara meluas sebagai musim untuk berpuasa dan muhasabah diri. Tetapi yang paling penting, ia juga masa untuk tidak mementingkan diri sendiri dan juga suatu peluang untuk semua rakyat Malaysia menyokong mereka yang sedang mengalami kesukaran – sesuatu yang terbukti menyerlah dalam kalangan rakyat Malaysia.
Oleh itu, sempena bulan Ramadan dan Hari Raya yang akan datang, Grab Malaysia menjemput rakyat untuk meneruskan amal kebajikan mereka dengan ‘Jimat-Jimat, Ingat-Ingat’. Rakyat Malaysia boleh menjadikan penjimatan mereka di Grab sebagai usaha amal dengan menukar GrabRewards mereka sebagai sumbangan untuk pelbagai komuniti. Sebagai tambahan, Grab Malaysia akan memadankan nilai setiap sumbangan GrabRewards yang dibuat sepanjang bulan Ramadan dan Hari Raya. Antara badan amal dan organisasi yang pengguna boleh menyokong melalui inisiatif ini termasuk Islamic Relief Malaysia, PERTIWI, MERCY Malaysia dan banyak lagi.
Berkongsi inspirasi di sebalik usaha itu, Hassan Alsagoff, Ketua Pemasaran Negara Grab Malaysia, berkata, “Sama ada menyokong perniagaan kecil tempatan atau membantu seluruh komuniti untuk bangkit semula, rakyat Malaysia sentiasa gigih untuk menghulurkan bantuan. Dan sebagai syarikat tempatan, kami mahu berada di sisi mereka pada setiap langkah untuk menjadikan usaha amal mereka lebih lancar. Dengan GrabRewards, kami berada dalam kedudukan yang unik untuk menawarkan penjimatan hebat dan peluang mudah kepada rakyat untuk berbuat baik. Dengan memadankan setiap derma, kami bukan sahaja berharap untuk menggalakkan lagi sikap memberi ini tetapi menunjukkan bagaimana setiap penjimatan yang anda terima di Grab boleh dijadikan peluang untuk membantu orang lain.”
Di samping memadankan semua sumbangan GrabRewards yang dibuat pada masa ini, Grab menawarkan tawaran dan diskaun hebat di seluruh perkhidmatannya serta melancarkan usaha lain untuk membantu keperluan perayaan rakyat Malaysia:

Baju Raya Edisi Terhad Rakan Grab – Memastikan komuniti pemandu dan rakan kongsi penghantaran Grab juga diingati, Grab memberi ganjaran kepada rakan kongsinya yang berprestasi tinggi dengan baju batik edisi terhad eksklusif, direka oleh Firdaus Nordin.
Tawaran Makanan Eksklusif dengan GrabUnlimited – Kini dengan harga pengenalan istimewa hanya 1 sen, nikmati penjimatan tambahan untuk berbuka puasa dan juadah kegemaran Ramadan dengan diskaun sehingga 50%, hanya dengan GrabUnlimited. Grab juga akan bekerjasama dengan beberapa penggemar makanan terkenal untuk menyerlahkan pilihan utama mereka di GrabFood, daripada makanan ruji tradisional hingga ke gabungan unik.*Petua pro Grab: Anda masih boleh menggunakan “GrabFood diskaun 50% anda dengan Tawaran Hangat + baucar FreeDel” dengan menjadualkan pesanan anda pada jam 8 malam!
Glam Raya Bersama Grab – Rakyat Malaysia yang ingin menaik taraf fesyen Raya mereka boleh menantikan pratonton khas beberapa trend terkini secara eksklusif di Grab. Dengan memanfaatkan ciri GrabLive (BETA) yang baharu, LILIT. dan Zalora akan menayangkan pratonton koleksi Raya terbaru mereka pada 16 April 2022, dengan promosi eksklusif GrabPay.
GrabMart Resepi Ramadan On-The-Way – Bagi mereka yang tercari-cari cara baharu dan kreatif untuk menambah kelazatan hidangan Ramadan mereka yang dimasak di rumah, Grab bekerjasama dengan Chef Naem untuk menampilkan resipi mudah dibuat yang mengetengahkan masakan ruji Melayu dengan kelainan. Beberapa resipi menarik termasuk Dumpling Ayam Masak Merah dan Lontong Goreng Pedas Makanan Laut, dan pengguna boleh mendapatkan semua yang mereka perlukan untuk mencipta semula hidangan ini daripada GrabMart!
Jimatkan perjalanan perayaan – Sama ada anda merancang untuk balik kampung atau menghabiskan cuti dengan makan angin, jimatkan semua keperluan perjalanan anda dengan Grab:

Grab Travel Pass: Nikmati tawaran hebat untuk perjalanan Grab, penerbangan, hotel dan tarikan di seluruh negara, kini pada harga pengenalan istimewa RM4.90 sahaja.
Intercity: Baru diperkenalkan untuk memberikan kemudahan dan pilihan perjalanan lanjut untuk rakyat Malaysia, nikmati potongan 10% daripada tiket bas dan/atau feri anda melalui Intercity.

Dapatkan ganjaran ketika menghantar hadiah – Serupa perayaan lain di Malaysia, orang ramai sedang bersiap sedia untuk menghadiahkan hadiah kepada insan tersayang. Untuk menjadikan pemberian hadiah dalam tempoh perayaan ini lebih bermanfaat, Grab memperkenalkan dua cabaran baharu:

GrabGifts Challenge: Dapatkan GrabRewards dan baucar tambahan hanya dengan menghantar hadiah kepada orang tersayang dekat atau jauh!
GrabExpress Super Sender Challenge: Jimat lebih RM150 setiap bulan dan sahut cabaran untuk memenangi bahagian hadiah anda bernilai RM35,000!

“Kami mahu terus menjadi platform yang membantu rakyat Malaysia dengan keperluan mereka, sama ada dengan keperluan harian yang berpatutan, cara mudah untuk membuat persiapan perayaan atau juga dengan menyediakan ruang untuk rakyat Malaysia berbuat baik kepada golongan kurang bernasib baik. Bagi pihak Grab, Salam Ramadan dan Selamat Berpuasa,” akhiri Hassan.
Untuk maklumat lanjut mengenai pelbagai promosi sempena perayaan Ramadan dan Raya tahun ini, sila layari: JIMAT-JIMAT, INGAT-INGAT

Mengenai Grab

Grab merupakan aplikasi pintar (superapp)  terkemuka di Asia Tenggara, berdasarkan GMV pada tahun 2021 dalam setiap sektor Pamantasan makanan, mobiliti dan segmen e-wallet dalam perkhidmatan kewangan, menurut Euromonitor. Operasi Grab kini merentasi pelbagai sektor termasuk penghantaran, mobiliti dan perkhidmatan kewangan digital di  480 bandar di lapan negara Asia Tenggara iaitu Kemboja, Indonesia, Malaysia, Myanmar, Filipina, Singapura, Thailand dan Vietnam. Aplikasi pintar Grab membolehkan jutaan orang untuk mendapatkan khidmat pemandu dan rakan peniaganya untuk memesan makanan atau barangan runcit, menghantar pakej, menaiki kereta atau teksi, membayar pembelian dalam talian atau memanfaatkan perkhidmatan seperti pinjaman, insurans, pengurusan kekayaan dan telemedicine, dengan hanya melalui satu aplikasi pintar harian dimana segalanya tersedia. Grab diasaskan pada 2012 dengan misi untuk memacu Asia Tenggara ke hadapan dengan mewujudkan pemerkasaan ekonomi untuk semua, dan sejak itu, aplikasi pintar Grab telah dimuat turun ke dalam berjuta-juta peranti mudah alih. Grab berusaha untuk mengecapi keuntungan dari segi prestasi kewangan bagi pemegang sahamnya dan mencetuskan impak sosial yang positif di Asia Tenggara.


Home / Finance

Check KWSP 10k (Semakan Status LULUS / TIDAK Pengeluaran Khas)

Untuk makluman, anda sudah boleh login portal pengeluarankhas.kwsp.gov.my sekarang untuk check KWSP 10k anda. Kami faham, semua orang nak tahu status semakan KWSP 10k bagi Pengeluaran Khas samada LULUS atau TIDAK.
Tapi ramai yang kecewa kerana paparan status hanya menunjukkan PERMOHONAN ANDA TELAH DITERIMA. Jadi, apa petanda KWSP 10k diluluskan? Bila boleh tahu status kelulusan yang sebenar-benarnya?
Izinkan kami berkongsi.
Bila tarikh boleh check status kelulusan pengeluaran khas KWSP 10k?
Semakan kelulusan akan dibuka bermula 20 April 2022. Dikatakan bahawa siapa yang mohon awal pada 31 Mac 2022 akan dapat kelulusan awal.
Bagi yang memohon pada tarikh 1 April 2022, mungkin akan dapat kelulusan lewat sedikit.

Bila tarikh boleh check status pembayaran pengeluaran khas KWSP 10k?
Walaupun semakan kelulusan boleh dibuat lebih awal, semakan status pembayaran KWSP 10k pula hanya akan bermula pada 20 April 2022.

Cara check KWSP 10k LULUS atau TIDAK
Untuk makluman, kelulusan adalah bergantung kepada syarat dan kelayakan seperti yang dinyatakan dalam FAQ nombor 2, 3, 4 dan 5 di pautan rasmi KWSP di sini.
Sekiranya semua syarat-syarat nombor 2, 3, 4, dan 5 dipenuhi, kami jangkakan tidak akan ada masalah untuk mendapat kelulusan.
Berikut ialah cara untuk login pengeluarankhas.kwsp.gov.my dan membuat semakan KWSP 10k secara online, bagi mengetahui status permohonan Pengeluaran Khas samada LULUS atau TIDAK:

Layari portal rasmi Pengeluaran Khas di sini: https://pengeluarankhas.kwsp.gov.my atau direct link https://pengeluarankhas.kwsp.gov.my/check-status
Klik TERUSKAN
Klik SEMAK STATUS PERMOHONAN
Masukkan Nombor Kad Pengenalan / MyKad / MyPR
Pilih Kod Nombor Telefon Bimbit yang tersenarai:

010
011
012
013
014
015
016
017
018
019

Masukkan Nombor Telefon Bimbit and yang aktif
Tick kotak empat segi Saya bukan robot
Tekan butang SEMAK STATUS
Anda kini boleh lihat maklumat STATUS PERMOHONAN seperti yang terpapar.
Jika anda melihat paparan status PERMOHONAN ANDA TELAH DITERIMA, ini bermakna permohonan anda telah diterima, sedang disemak dan akan diproses secara berperingkat.
Walau bagaimanapun, jika anda mendapat paparan status PERMOHONAN ANDA TIADA DALAM REKOD, anda perlu semak semula dan pastikan maklumat yang dimasukkan adalah sama dengan maklumat semasa permohonan dibuat.
Untuk mengetahui samada anda lulus atau tidak dalam pengeluaran sebelum ini seperti i-Lestari, i-Sinar dan i-Citra, anda akan dapat melihat paparan status PERMOHONAN ANDA TELAH DILULUSKAN. Bagi Pengeluaran Khas ini, tidak diketahui samada paparan ini akan muncul atau tidak. Pihak KWSP masih belum menjawab persoalan ini.
Selesai

Sila ambil maklum bahawa ini hanyalah status semakan kelulusan sahaja dan bukan pembayaran duit KWSP 10k.

Status anda warna purple atau bertukar hijau?
Ramai yang maklum, jika status anda masih terpapar PERMOHONAN ANDA TELAH DITERIMA, latar belakangnya berwarna ungu atau purple.
Tapi jika sudah mendapat status PERMOHONAN ANDA TELAH DILULUSKAN, ia akan bertukar menjadi hijau.

Macam mana nak semak pembayaran KWSP 10k melalui i-Akaun?
Sekiranya anda telah daftar KWSP online, anda boleh check status Pengeluaran Khas melalui i-Akaun. Jika belum ada, sila register i-Akaun KWSP online dengan kadar segera. Ini juga akan membolehkan anda menyemak tarikh dan anggaran bila duit akan masuk ke dalam akaun bank.
Berikut ialah langkah-langkah ringkas untuk buat semakan Pengeluaran Khas KWSP menggunakan desktop computer:

Layari laman web rasmi KWSP di sini: https://secure.kwsp.gov.my/member/member/login
Pilih bahasa, iaitu BM untuk Bahasa Melayu dan EN untuk Bahasa Inggeris
Masukkan USER ID

Sila ambil perhatian, USER ID ialah username yang anda create masa register i-Akaun
USER ID bukan nombor ahli KWSP

Tekan butang Next
Masukkan PASSWORD
Tekan butang Login
Jika tidak ada apa-apa masalah, akan akan berjaya login ke dalam i-Akaun
Pergi ke bahagian atas skrin yang mempunyai beberapa menu:

PROFILE
NOMINATION
SIMPANAN SHARIAH
MY ACCOUNT
ENQUIRY
INVESTMENT
WITHDRAWAL
INBOX

Klik WITHDRAWAL
Klik Withdrawal History di sebelah kiri skrin
Semua sejarah pengeluaran duit KWSP anda akan terpapar di sini
Lihat amaun Pengeluaran Khas KWSP anda
Selesai

Apa maksud Permohonan Diterima KWSP?
Jika sudah buat semakan, pasti anda akan dapat melihat status Permohonan Diterima dengan ayat “PERMOHONAN ANDA TELAH DITERIMA”. Ini bermaksud permohonan Pengeluaran Khas anda telah diterima oleh pihak KWSP.

Walau bagaimanapun, terima tidak bermakna lulus. Macam kita pos barang ke sesuatu tempat. Hantar tidak bermakna dapat.
Ringkas cerita, permohonan anda juga sedang disemak dan akan diproses secara berperingkat oleh pihak KWSP. Bukan mudah untuk proses berjuta-juta permohonan. Tentulah ia akan mengambil masa.
Jangan panik kalau tak terima status lulus. Tunggu dengan tabah.
Bagi yang masih lagi belum buat permohonan, sila mohon KWSP 10k secepat mungkin sebelum tarikh tutup.

Confirm lulus ke kalau dapat status PERMOHONAN ANDA TELAH DITERIMA?
Wallahua’alam.
Pihak KWSP tidak menjawab persoalan ini. Kalau ikut secara logik, TERIMA itu TERIMA. Belum tentu lulus. Sepatutnya ada status yang menunjukkan LULUS bagi mengesahkan kelulusan permohonan Pengeluaran Khas.
Kami sarankan anda rujuk laman Facebook KWSP untuk maklumat pantas dari semasa ke semasa.

Apa maksud Permohonan Tiada Dalam Rekod KWSP?
Jika sudah buat semakan dan melihat status “PERMOHONAN ANDA TIADA DALAM REKOD”, ia membawa makna yang lain.
Sekiranya permohonan anda tiada dalam rekod, anda perlu semak semula dan pastikan segala maklumat yang dimasukkan adalah sama atau tally dengan maklumat semasa permohonan dibuat. Maklumat tersebut metilah sama bagi mengelakkan masalah permohonan tidak diluluskan.
Jika anda masih lagi mengalami masalah yang sama dengan error “PERMOHONAN ANDA TIADA DALAM REKOD”, anda dinasihatkan supaya menghubungi hotline Pengeluaran Khas di 03-8922 4848.

Apa maksud PERMOHONAN ANDA TELAH DILULUSKAN KWSP?
Sudah gaharu, cendana pula. Sudah tahu, bertanya pula.
Ini adalah paparan seperti sebelum-sebelum ini iaitu i-Lestari, i-Citra dan i-Sinar.
Sudah tentulah status ini menunjukkan permohonan KWSP 10k anda telah diluluskan. Rasanya berbaloi menunggu status bertukar daripada PERMOHONAN ANDA TELAH DITERIMA kepada PERMOHONAN ANDA TELAH DILULUSKAN.
Sekarang apa perlu buat?
Tunggu sahaja duit bayaran KWSP anda. Jika anda mohon RM10k, tunggulah RM10k masuk dalam akaun.
Tazzzabarrrr kan?
Samalah.

Macam mana kalau tersilap masukkan no akaun bank? Boleh kemaskini permohonan Pengeluaran Khas KWSP?
Sudah kami pesan semasa buat permohonan Pengeluaran Khas KWSP 10k tempohari supaya semak betul-betul. Sekiranya masih lagi berlaku kesilapan kerana memasukkan nombor akaun yang yang salah, anda tidak dibenarkan untuk buat kemaskini.
Macam mana nak dapat bayaran KWSP 10k?
Untuk makluman, pembayaran akan digantikan dengan Cek Jurubank.

Akhir kata
Alhamdulillah jika anda mendapatkan keputusan LULUS. Sekarang, anda perlu standby anda alert dengan makluman berkenaan pembayaran dan tarikh bayaran KWSP 10k untuk mengetahui bila duit KWSP 10k masuk.
Bagi yang tidak berjaya, sila hubungi pihak KWSP untuk membuat rayuan Pengeluaran Khas.
Buat pelajar-pelajar universiti yang pastinya belum lagi ada KWSP, boleh daftar dan claim ePemula yang berjumlah RM150.
Akhir sekali, diharapkan agar perkongsian mengenai semakan KWSP 10k ini dapat memudahkan lagi urusan anda.
Semoga bermanfaat.


Home / Finance

THiJARI Biz (Daftar Majikan & Buat Caruman Potongan Gaji Tabung Haji)

Bagi anda yang sudah selalu masukkan duit gaji sendiri ke dalam akaun Tabung Haji melalui portal THiJARI yang boleh diakses secara online melalui thijari.com.my, kini anda tidak perlu lagi berbuat sedemikian. Ini kerana pihak Tabung Haji telah melancarkan THiJARI Biz.
Lebih kurang sama konsep dengan KWSP, anda boleh sarankan kepada majikan anda supaya mendaftar THiJARI Biz. Ini akan membolehkan majikan membuat potongan gaji dan masukkan terus ke dalam akaun Tabung Haji anda setiap bulan. Dengan kos haji yang semakin meningkat setiap bulan, diharapkan agar perkhidmatan baru ini akan menjadi salah satu jalan penyelesaian agar konsisten dalam menyimpan.
Apa itu THiJARI Biz?
THiJARI Biz adalah satu perkhidmatan dalam talian yang ditawarkan oleh Tabung Haji untuk membolehkan majikan membayar caruman potongan gaji bulanan pekerja ke dalam akaun Tabung Haji pekerja.

Kenapa wujudnya THiJARI Biz?
Adalah menjadi satu kewajipan Tabung Haji untuk terus memberikan perkhidmatan yang terbaik kepada semua penyimpan. Dengan menambahbaik sistem dan saluran perkhidmatan Tabung Haji, perkhidmatan THiJARI Biz merupakan satu penambahbaikan sistem ke arah digitalisai dan automasi bagi pengurusan caruman potongan gaji.
Inisiatif ini bertujuan untuk memastikan agar segala urusan caruman bulan dalam dilakukan dengan teratur dan sistematik dan mempercepatkan proses pengkreditan ke dalam akaun penyimpan.
Alhamdulillah, pengurusan Tabung Haji menjadi semakin moden selari dengan zaman.

Cara majikan daftar THiJARI Biz
Adakah majikan perlu hadirkan diri ke mana-mana cawangan Tabung Haji?
Jawapannya, tidak.
Proses pendaftaran sangat mudah dan ringkas. Majikan hanya perlu hubungi 03-6207 1919 untuk membuat pendaftaran THiJARI Biz.
Majikan juga disarankan agar membuat potongan gaji pekerja masing-masing menggunakan sistem baru ini. Maka, tidak perlu lagi pekerja bersusah-payah memasukkan duit ke dalam akaun sendiri.

Akhir kata
Kami sangat-sangat menyambut baik akan inisiatif terbaru daripada Tabung Haji ini. Bukannya apa, sekiranya perlu buat sendiri-sendiri, bimbang duit dalam Tabung Haji memang tidak akan bertambah.
Sekiranya ‘dipaksa‘ untuk menabung demi menunaikan Haji suatu hari nanti, pasti akan jadi lebih mudah dan duit tidak akan dibazirkan ke tempat lain.
Semoga kita semua menjadi tetamu Allah suatu hari nanti.

Semoga dipermudahkan segala urusan.


Home / Hebahan

Kos Haji 2022 (Tanpa Subsidi, Harga Bayaran Naik Ke RM25,000)

Mengikut laporan Kosmo, kos Haji 2022 dijangka meningkat daripada daripada RM22,000 ke RM25,000. Ini adalah peningkatan sebanyak RM2,100. Kenaikan sebanyak 12% ini memang dijangka oleh Lembaga Tabung Haji kerana peningkatan kos berkaitan cukai dan perkhidmatan-perkhidmatan lain yang dikenakan kerajaan Arab Saudi.
Kenapa kos dan harga Haji meningkat?
Bagi yang tidak tahu, ini adalah disebabkan oleh peningkatan Cukai Tambah Nilai atau Value Added Tax yang dinaikkan oleh kerajaan Arab Saudi. Jika sebelum ini Cukai Tambah Nilai hanyalah 5%, kini ia naik menjadi 15%. Ini juga termsuk peningkatan kos dengan wujudnya prosedur operasi standard (SOP) yang bakal dilaksanakan pada musim Haji 2022 ini.

Berapa harga sebenar untuk tunaikan Haji 2022?
Tabung Haji, walaupun terkesan dengan peningkatan harga akan tetap mengekalkan kos dalam menunaikan Haji sebanyak RM9,9980. Harga ini adalah sama sejak 2009, iaitu 13 tahun yang lalu.
Sejak 2001, Tabung Haji telah memberikan bantuan atau subsidi sebanyak RM2 bilion kepada jemaah Haji.

Siapa layak dapat harga RM9,980 ini?
Kos untuk mengerjakan Haji yang dikenakan bayaran RM9,980 ini adalah sah untuk jemaah yang akan mengerjakan Haji buat kali pertama. Jemaah ini juga mestilah dalam kategori Muassasah dan bukan dalam pakej-pakej tertentu.  Untuk memudahkan pemahaman, Muassasah ialah pakej yang biasa-biasa sahaja. Dan ini juga direct di bawah Tabung Haji, bukan dalam pakej swasta yang ditawarkan oleh syarikat-syarikat yang diberikan lesen.

Apa kos lain yang Tabung Haji tanggung?
Untuk makluman, kos Haji yang dibayar oleh jemaah Malaysia adalah kos langsung yang dibayar bagi mendapatkan perkhidmatan untuk menunaikan ibadat berkenaan. Ini termasuk kos penerbangan dan penginapan. Harga kos kapal terbang dan hotel sahaja sudah merangkumi kira-kira 70 peratus daripada kos keseluruhan untuk menunaikan Haji.
Itu belum lagi kos-kos lain termasuklah kos makan, bas, khemah di Arafah dan Minta serta perkhidmatan Mutawif iaitu individu atau ustaz / ustazah yang membantu jemaah selama 40 – 45 hari di Mekah dan Madinah.
Jika perlukan kos tambahan, kami sarankan anda siap-siap keluarkan duit Tabung Haji untuk menampung perbelanjaan di sana nanti. Sekarang, sudah boleh buat transaksi Tabung Haji secara online sahaja.

Akhir kata
Apa-pun, kita seharusnya berterima kasih kepada kerajaan Malaysia kerana masih sudi memberikan subsidi kepada jemaah Haji walaupun mengalami kerugian.
Bagi anda yang bekerja, kami sarankan agar anda mencadangkan kepada majikan agar menggunakan sistem baru THiJARI Biz untuk membuat caruman potongan gaji setiap bulan ke dalam akaun peribadi Tabung Haji. Dengan cara ini, mudah-mudahan simpanan semakin bertambah.
Kami doakan agar sesiapa sahaja yang dijemput Allah untuk menunaikan Haji 2022 akan dipermudahkan segala urusan.


Home / Technology

Cara Nak Batalkan RFID (Terminate & Cancel RFID Tag Kereta Lama)

Tahun baru ini anda rasa macam nak jual kereta yang dah habis bayar itu dan beli kereta baru. Anda pun jual lah kepada syarikat kereta terpakai. Confident dah check ada tak apa-apa barang tinggal dalam kereta itu. Tapi suatu hari anda baru teringat yang ada sticker RFID Tag dekat kereta lama. Alamak lupa nak buka! Nanti tak pasal-pasal  baki e-Wallet anda burn macam itu sahaja. Anda pun pening macam mana cara nak batalkan RFID ini. Lepas pasang sticker RFID pada kereta lama, perlu buka semula ke?
Tak perlu pening-pening. Dekat sini kami kongsikan cara-caranya.
Cara-cara nak batalkan sticker RFID Tag
Setakat ini hanya ada dua cara sahaja untuk cancel, terminate atau deactivate RFID tag yang lama. Secara ringkas, anda boleh cancel melalui portal rasmi TNG RFID yang mana anda sudah pun buat pendaftaran RFID sebelum ini. Satu lagi, anda boleh batalkan melalui talian careline Touch n Go.
Berikut ialah maklumat yang lebih terperinci:
1. Cara nak batalkan RFID secara online

Pergi ke portal rasmi RFID – https://rfid.touchngo.com.my/login.
Log masuk e-mel dan kata laluan anda yang telah didaftar.
Tekan My TNG RFID.
Pilih My Vehicle.
Kemudian masukkan maklumat anda yang telah diminta.
Siap dan tunggu maklum balas dari TNG RFID.
Boleh juga tengok status pembatalan RFID kereta lama anda di Touch n Go e-Wallet.

Selepas siap proses cancellation RFID, bolehlah lawat lokasi pemasangan RFID percuma. Minta tolong mereka pasangkan sticker dan buat testing sekali. Senang, tak payah pening-pening kepala.

2. Cara nak batalkan RFID melalui Touch n’ Go careline

Hubungi nombor telefon 03-27148888.
Suara arahan akan didengar diikuti nombor.
Kemudian tekan nombor 4.
Anda akan diminta untuk memberitahu

Nama penuh anda
Nombor kad pengenalan/IC anda
Nombor kenderaan yang telah didaftarkan
Siap dan tunggu maklum balas TNG RFID.
Boleh lihat status sticker RFID kenderaan lama anda di Touch n Go e-Wallet.

3. Batalkan melalui penghantaran e-mel kepada Touch n’ Go careline

Taipkan tajuk e-mel anda Pembatalan RFID Tag/Termination RFID Tag.
Taipkan diruangan menulis tentang pembatalan RFID Tag anda.
Hantarkan ke alamat : [email protected]
Tunggu maklum balas dari pihak Touch n’ Go.

4. Dah buat pembatalan RFID tetapi status masih aktif?
Anda dah ikut cara nak batalkan RFID ini macam mana, tapi bila tengok dekat Touch n’ Go e-Wallet status masih aktif! Acano ni?
Kalau anda ada masalah ini, mesti hubungi careline Touch n’ Go melalui :-

Nombor hotline – 03-27148888
[email protected]
Facebook Touch n’ Go
Twitter Touch n’ Go
Touch n’ Go support

5. Ada tak cara lain untuk batalkan RFID ini
Tiada. Hanya ada dua cara sahaja yang seperti kami kongsikan kalau nak batalkan sticker RFID Tag.

6. Apa jadi dekat sticker RFID lama selepas dibatalkan?
Jangan risau, walaupun pembeli kereta anda itu tidak perasan sticker tersebut ianya tidak akan boleh digunakan kerana anda sudah membatalkan fungsi RFID Tag tersebut.
Lepad dah batalkan fungsinya, kalau ada nombor telefon agen jual kereta atau pembeli kereta lama anda itu :

Boleh beritahu tentang sticker tersebut.
Minta untuk dibuka dan dibuangkan.

7. Boleh ke saya guna balik sticker RFID itu?
Tidak boleh.
Ini kerana sticker RFID Tag itu hanya boleh digunakan untuk nombor kenderaan berdaftar sahaja dan tidak boleh dipindah milik. Bahasa mudahnya anda :

Batalkan fungsi sticker RFID dari kereta yang lama.
Kemudian beli dan daftarkan RFID Tag yang baru untuk kereta baru anda.

Boleh baca cara daftar RFID macam mana kalau anda tidak ingat caranya.

8. Boleh ke saya pindah milik/jual sticker RFID lama saya?
Tidak boleh.
Ini kerana sticker RFID Tag tersebut telah pun didaftarkan pada nombor pendaftaran kereta anda. Tiada langkah lain selain cara batalkan RFID.
Sebelum menjual kereta anda itu pastikan sticker RFID Tag pada kenderaan anda itu :

Telah dibatalkan.
Buka/koyakkan sticker itu.
Buang.

9. Saya beli kereta second-hand, tapi tak boleh daftar RFID. Kenapa?
Ini mungkin disebabkan oleh pemilik asal kenderaan yang lama tidak buat sebarang pembatalan kepada sticker RFID itu. Jadi anda boleh hubungi careline Touch n’ Go melalui :

Nombor hotline – 03-27148888
[email protected]
Facebook Touch n’ Go
Twitter Touch n’ Go
Touch n’ Go support

Akhir kata
Terlajak perahu boleh diundur, terlajak lupa batalkan RFID padanlah muka. Sorry gurau.
Senang tak cara-cara nak batalkan RFID ini? Senang sahaja kan?
Bagi yang belum pasang lagi, boleh beli sticker RFID yang kini cukup mudah nak dapat. Lepas pasang, jangan lupa topup RFID pula. Kalau tak, sangkut di tol nanti.
Semoga perkongsian ini memberi manfaat!


Home / Health & Beauty

5 Cara Diet Yang Betul Untuk Wanita (Yang Ada Anak Kecil)

Mak-mak, bila dah ada anak, tentu susah nak kembali ke bentuk badan masa anak dara. Faham. Memang seksa nak turunkan berat badan bila sudah ada anak. Kali ini, kami akan kongsikan cara diet yang betul untuk wanita yang pasti berkesan; khusus untuk yang mempunyai anak kecil. Lebih mudah begini kerana anda boleh makan makanan diet sekali dengan anak. Tak perlu membazir buat kerja dua kali.
Izinkan kami berkongsi.
Cara diet yang betul untuk wanita
Jika ibu perlu masak dua lauk dan makanan berlainan, tentu sekali akan mengambil masa yang lama. Bukankan lebih mudah sediakan satu jenis makanan sahaja? Anak juga boleh makan makanan diet ibu.
Makanan untuk orang diet sudah semestinya tidak sama dengan makanan orang biasa. Ia lebih seimbang dengan kandungan protein dan karbohidrat berserta serat buah-buahan. Pengambilan kalori juga cukup dijaga dan setiasa berhati-hati agar tidak terlebih.
Justeru, apa jalan penyelesaiannya tanpa mengabaikan aspek pemakanan anak-anak kita?
1. Latih anak makan makanan diet kita
Ini yang paling penting. Jika ibu makan beras perang atau  ‘brown rice’, ajar makan untuk mula makan beras perang juga. Untuk mengelakkan anak dapat rasa kelainan pada nasi itu, cuba letakkan kicap. Jangan ajar anak-anak jadi seorang ‘pemilih makanan’. Budak-budak tidak akan memilih kalau dididik dengan betul.

2. Cara diet yang betul untuk wanita ialah jangan paksa diri
Ada dua jenis paksaan di sini iaitu jangan pernah memaksa diri dan jangan sesekali memaksa anak. Jika anak tidak suka makan sayur, jangan marah. Mula perlahan-lahan dengan buat sup sayur sebagai permulaan. Letak sedikit sahaja sayur. Lama-lama, boleh tambah sayur lain. Cuma bagi seorang wanita bergelar ibu, mahu tidak mahu terpaksalah habiskan apa sahaja yang tidak habis dimakan oleh anak.

Jadi, untuk mengelakkan pembaziran berlaku, masaklah ikut portion yang sedikit dahulu. Jangan masak terlalu banyak.

3. Cara diet yang betul ialah tanpa ‘junk food’
Banyak sekali ‘junk food‘ yang menjadi kegilaan ibu zaman dahulu. Namun, perkara lalu biarkan jadi sejarah. Berhenti membeli makanan rapu untuk anak kita. Mulakan hidup yang sihat.
Tak salah untuk makan sedikit apabila datang angin craving. Cuma jangan sesekali makan di hadapan anak. Sekali dia nampak dan rasa, dia mahu lagi.

4. Kreatif dalam masakan
Jika anak tidak makan ayam, cuba berikan ikan. Ibu kena kreatif agar anak tidak memilih dalam soal pemakanan. Selain itu, ibu juga kena tegas dan bijak agar tidak perlu masak dua lauk berlainan untuk diri sendiri dan anak.
Cara diet yang betul dan berkesan itu adalah 80% berasaskan makanan. Selebihnya ialah exercise. Jadi, mahu tak mahu, memang kena kreatif dalam masakan supaya tidak boring.

5. Kurangkan gula
Jika anak suka minum minuman panas, cuba biasakan tanpa gula. Ramai sudah maklum, gula tidak baik untuk badan. Lebih baik kurangkan gula dalam minuman supaya kesihatan terjaga.
Jika anak sudah biasa minum minuman tanpa gula, sudah tentu mereka akan ‘terbiasa’ dengan rasa itu.

Akhir kata
Seperti yang dikongsikan tadi, sekiranya sudah sudah bergelar ibu, susah sangat nak diet kerana bimbangkan anak lapar dan tiada makanan untuk mereka.

Nak masak dua tiga jenis, penat. Lagi satu, bukan mudah untuk siapkan semuanya.
Jadi, diharapkan agar cara diet yang betul untuk wanita ini berkesan jika diamalkan bersama-sama anak. Teruskan misi menguruskan badan anda. Kami akan tetap menyokong dari belakang.
Semoga dipermudahkan segala urusan.


Home / e-Government

Cara Daftar LHDN Individu (Guna e-Daftar, Mohon Di edaftar.hasil.gov.my)

Sebagai rakyat Malaysia, salah satu kewajipan yang perlu kita lakukan ialah membayar cukai. Jika anda baru pertama kali ingin membayar cukai atau ingin membuat pembayaran cukai secara online, di sini kami ada kongsikan cara untuk daftar LHDN (individu). Selepas ini, senang untuk anda membuat pembayaran cukai.
Baru-baru ini, kerajaan telah melancarkan e-Daftar bagi memudahkan lagi proses pembayaran cukai. e-Daftar adalah aplikasi permohonan pendaftaran fail cukai pendapatan untuk pembayar cukai baharu mendapatkan nombor rujukan cukai. Bukan terhad kepada individu sahaja, e-Daftar membenarkan permohonan dan pendaftaran cukai bagi syarikat, perkongsian dan juga majikan.
Dalam perkongsian kali ini yang khusus untuk individu, anda dikehendaki untuk mendaftar terlebih dahulu sebelum membuat e-filing.
Izinkan kami berkongsi.
Cara daftar LHDN individu
Untuk mendaftar, pastikan anda telah menyemak nombor cukai pendapatan anda. Jika anda belum mempunyai nombor cukai pendapatan, anda dikehendaki untuk pergi ke cawangan LHDN berdekatan anda.
Berikut adalah langkah-langkah untuk mendaftar:

Layari https://edaftar.hasil.gov.my
Pilih menu Daftar Individu.
Skrin pendaftaran akan terpapar.
Pilih Warganegara.
Isikan butiran yang diperlukan iaitu:

Nombor kad pengenalan
Jantina
Nombor kod negara
Status
Alamat surat-menyurat
Klik pada kotak jika alamat kediaman sama seperti alamat surat menyurat di atas.
Jika tidak, masukkan alamat kediaman anda.

Masukkan maklumat pekerjaan dan majikan. Antaranya:

Pekerjaan
Tarikh mula bekerja
Nama majikan
Alamat majikan
No. majikan
Jumlah pendapatan tahunan

Isikan maklumat Perniagaan jika ada.
Isikan maklumat Ejen Cukai jika ada.
Tekan Hantar.
Paparan info akan terpapar. Sila semak dan tekan SETUJU.
Nombor Permohonan Pendaftaran akan dipaparkan. Sila catatkan atau cetak.
Selesai

Nombor rujukan cukai pendapatan anda akan diberikan setelah permohonan pendaftaran pembayaran cukai diluluskan.

Dokumen untuk daftar LHDN individu
Setelah anda menghantar permohonan, anda dikehendaki untuk memuat naik dokumen pengenalan anda. Permohonan e-Daftar akan dibatalkan sekiranya anda tidak menghantar dokumen dalam tempoh 14 hari dari tarikh permohonan.
Antara dokumen yang diperlukan ialah:

Salinan kad pengenalan bagi warganegara Malaysia / pemastautin tetap atau passport bagi bukan warganegara Malaysia.
Sijil pendaftaran perniagaan bagi warganegara Malaysia yang menjalankan perniagaan.
Passport dan sijil pendaftaran perniagaan bagi bukan warganegara Malaysia yang menjalankan perniagaan.

Tatacara untuk muatnaik dokumen adalah seperti berikut:

Hanya muka depan yang jelas menunjukkan nama dan nombor pengenalan diperlukan.
Hanya fail .gif sahaja dibenarkan dan saiz fail adalah dari 40k dan tidak melebihi 300k.
Nama fail mestilah menggunakan alphanumerik sahaja (a-z, A-Z dan 0-9).

Cara muat naik dokumen untuk daftar LHDN
Jika dokumen anda sudah lengkap, anda boleh muatnaik dokumen anda dengan cara berikut:

Layari https://edaftar.hasil.gov.my/individu/info.php
Isikan nombor permohonan anda.
Tekan Semak.
Status permohonan anda akan terpapar.
Klik butang Browse untuk pilih dokumen yang ingin dimuatnaik.
Klik butang Muat Naik untuk memuat naik dokumen anda.
Proses muat naik selesai. Mesej Dokumen Lengkap Proses Pendaftaran akan Dilakukan akan dipaparkan.
Selesai

Sila semak status permohonan anda selepas 2 hari dokumen lengkap dihantar.

Cara semak permohonan pendaftaran LHDN
Jika anda sudah membuat pendaftaran dan ingin menyemak permohonan anda, ikuti langkah berikut:

Layari https://edaftar.hasil.gov.my/individu/info.php
Isikan nombor permohonan anda.
Tekan Semak.
Status permohonan anda akan terpapar.
Selesai

Jika permohonan anda telah diterima, anda akan menerima No PIN yang akan digunakan semasa anda mengisi e-filing nanti.

Akhir kata
Semoga perkongsian cara daftar LHDN individu ini dapat membantu anda yang ingin membayar cukai. Terima kasih kerana telah melaksanakan tanggungjawab anda sebagai rakyat Malaysia.
Untuk yang sudah sedia menjadi pembayar cukai sebelum ini, kami kongsikan juga senarai pelepasan cukai pendapatan bagi tahun 2021/2022 untuk anda. Pastikan anda ambil peluang untuk kurangkan cukai dengan menjadi seorang pelabur mangkin di mana-mana syarikat pemula.

Semoga dipermudahkan segala urusan.


Home / Hebahan

Raikan Kasih Sayang Bersama Adik Beradik dengan Siri Galaxy A Baharu

Tahukah anda bahawa 10 April adalah Hari Adik Beradik? Meraikan kasih sayang antara adik-beradik, sambutan tersebut juga acara yang kurang dikenali untuk menandakan ikatan kita dengan orang tersayang.
Dalam dunia digital hari ini, peranti seperti telefon pintar adalah kunci untuk membuka rangkaian maya yang menghubungkan orang ramai merentasi ruang yang berbeza dan mengukuhkan ikatan – termasuklah yang dikongsi dengan adik-beradik.
Tahun ini, jadikan Hari Adik Beradik lebih istimewa dengan Galaxy A73 5G, Galaxy A53 5G dan Galaxy A33 5G baharu, yang membolehkan anda menikmati banyak inovasi mudah alih Samsung yang paling berkesan tanpa perlu menghabiskan wang simpanan anda.
Teruskan membaca untuk mendapatkan beberapa idea tentang cara Siri Galaxy A terbaharu boleh membantu mengukuhkan hubungan fizikal dan digital, antara anda dan adik-beradik anda.

Raikan, cipta dan abadikan kenangan baharu bersama
Jika anda belum dapat meluangkan masa dengan adik-beradik anda kebelakangan ini, apa kata anda rancang untuk menjamu selera di restoran kegemaran anda, atau melawat tarikan-tarikan zaman kanak-kanak seperti arked dan menghidupkan kembali beberapa pertarungan terbaik anda. Abadikan detik-detik berharga ini dalam kualiti murni dengan sistem empat kamera termaju pada Galaxy A53 5G, yang didatangkan dengan Kamera OIS 64MP (atau kamera OIS 108MP dengan Galaxy A73 5G!) dengan teknologi VDIS yang mengambil gambar yang tajam dan mantap, dan kamera hadapan 32MP resolusi tinggi untuk swafoto yang hebat. Galaxy A33 5G turut menampilkan sistem empat kamera dengan kamera utama OIS 48MP, serta kamera hadapan 13MP.
Anda juga tidak perlu risau tentang gambar atau video kabur dalam keadaan cahaya malap. Mod Malam siri Galaxy A yang dipertingkat menjadikan gambar yang diambil di bawah pencahayaan malap kelihatan lebih terang dengan kurang hingar dan melaraskan kadar bingkai video secara automatik untuk video yang jelas walaupun pada waktu malam.
Siri Galaxy A juga dilengkapi dengan storan dalaman 128GB atau 256GB, yang boleh ditambahkan kepada 1TB melalui mikroSD, jadi anda tidak akan kehabisan ruang semasa menyimpan kenangan berharga di telefon.

Kongsi, lihat, dan bermain sepuas hati anda
Walaupun kita mungkin tidak dapat meluangkan masa bersama adik-beradik setiap hari, pengalaman digital yang dikongsi boleh membantu mengekalkan ikatan kekeluargaan.
Dengan paparan Super AMOLED 6.5-inci yang luas pada Galaxy A53 5G dengan kadar penyegaran 120Hz dan paparan Super AMOLED 6.4-inci dengan kadar penyegaran 90Hz pada Galaxy A33 5G, kedua-duanya memberikan anda pengalaman tontonan yang mengasyikkan – lebih baik untuk tonton video TikTok yang anda kongsikan antara satu sama lain.
Jika bermain permainan maya adalah cara anda melepak bersama di atas talian, siri Galaxy A juga dilengkapi dengan pemproses Octa-core 5nm, 8GB RAM, hayat bateri yang bertahan sehingga dua hari dan pengecasan pantas 25W, membolehkan anda menikmati prestasi permainan yang sangat lancar apabila anda bermain Clash Royale atau PUBG Mobile.

Kekal terhubung pada bila-bila masa, di mana sahaja
Bukankah seronok apabila anda dapat menghubungi orang terdekat dan tersayang apabila anda teringatkan mereka? Ketiga-tiga peranti Galaxy A73 5G, Galaxy A53 5G dan Galaxy A33 5G berdaya 5G, membolehkan anda berhubung dengan cepat antara satu sama lain, tidak kira jauh mana anda berada.
Berkongsi maklumat peribadi juga mudah. Siri Galaxy A disertakan dengan aplikasi Private Share yang membolehkan anda berkongsi dan menyimpan fail dengan selamat, sambil memberi anda kemudahan untuk mengawal siapa yang boleh mengakses fail tersebut dan untuk tempoh berapa lama.

Tertarik dengan ciri-ciri tersebut? Anda akan bertambah gembira mengetahui bahawa telefon ini dibina untuk bertahan lama. Galaxy A73 5G, Galaxy A53 5G dan Galaxy A33 5G datang dengan Corning® Gorilla® Glass 5 dan juga dinilai IP67 untuk kalis air dan habuk. Selain itu, peranti ini dijamin sehingga empat generasi naik taraf OS Android, dan lima tahun kemaskini keselamatan, memberikan ketenangan bagi mereka yang mencari ketahanan dan ingin memaksimumkan kitaran hayat telefon pintar mereka.

Jadilah serupa, tetapi berbeza
Meskipun anda dan keluarga anda mempunyai telefon yang sepadan, tiada had jumlah personalisasi yang tersedia dengan Galaxy A73 5G, Galaxy A53 5G dan Galaxy A33 5G.
Kedua-dua model Galaxy A53 5G dan Galaxy A33 5G tersedia dalam pelbagai warna untuk mengekspresikan personaliti unik anda: Awesome Black, Awesome White, Awesome Blue, dan Awesome Peach. Bagi Galaxy A73 5G, tampil bergaya dengan Awesome Grey, Awesome White dan Awesome Mint.

Jika anda bersedia untuk persaingan antara adik-beradik, ini ialah idea yang menyeronokkan untuk melihat siapa yang berpakaian lebih bergaya: Ambil swafoto cermin dengan peranti siri Galaxy A anda untuk mempamerkan pakaian dan telefon pintar anda yang sepadan. Pakailah pakaian yang sama dengan skema warna telefon anda untuk penampilan yang padu dan kongsi gambar anda di media sosial atau ruang sembang keluarga untuk melihat siapa yang mendapat lebih banyak undian.

Mengenai Samsung Electronics Co., Ltd.
Samsung memberi inspirasi kepada dunia dan membentuk masa depan dengan idea dan teknologi transformatif. Samsung mentakrifkan semula dunia TV, telefon pintar, peranti boleh pakai, tablet, peralatan digital, sistem rangkaian dan memori, sistem LSI, faundri dan penyelesaian LED. Untuk berita terkini, sila lawati Bilik Berita Samsung di news.samsung.com.


Home / Hebahan

LEGOLAND Malaysia Melancarkan Planet LEGOLAND Education Initiative

Beberapa kementerian telah mengumumkan kerjasama dengan LEGOLAND® Malaysia Resort dalam satu inisiatif untuk membina destinasi pelancongan yang berasaskan pendidikan. Dalam sambutan yang begitu signifikan ini, LEGOLAND Malaysia telah melancarkan Planet LEGOLAND Education Initiative yang bakal menawarkan pelbagai aktiviti lawatan sambil belajar  ke LEGOLAND Malaysia secara khusus dan juga negeri Johor secara amnya.
 “Dengan kerjasama antara kerajaan dan institusi swasta seperti LEGOLAND Malaysia Resort, kami berharap agar ini dapat merancakkan lagi aktiviti pelancongan di Malaysia; dan seterusnya akan menyumbang kepada pemulihan ekonomi dengan lebih cepat. Kami sudah mengenalpasti beberapa lokasi di seluruh Malaysia dan mencari peluang-peluang dalam membantu mereka meningkatkan lagi jumlah pelawat dan memberi manfaat kepada destinasi tersebut dan masyarakat sekeliling. Contoh destinasinya ialah LEGOLAND Malaysia Resort”, ujar YB Datuk Seri Dr. Santhara J.P, Timbalan Menteri Pelancongan, Seni dan Budaya Malaysia.
Kerjasama ini akan menarik ebih banyak sokongan dan penglibatan aktif daripada kerajaan pusat dan kerajaan negeri seperti Kementerian Pelancongan, Seni dan Budaya (MOTAC), Johor Tourism, Johor State Education Department dan Iskandar Puteri.
Tambahnya lagi “Dengan usaha yang bersungguh-sunguh dalam mengukuhkan lagi destinasi pelancongan tempatan, kami juga bersedia untuk menerima pelancong antarabangsa yang bakal tiba sejurus sempadan dibuka pada 1 April 2022 nanti”.
LEGOLAND Malaysia juga mengumumkan pelancaran Planet LEGOLAND School Challenge, di mana pelajar-pelajar sekolah boleh berimaginasi dengan pengalaman pembinaan LEGO secara interaktif. Melalui cabaran ini, peserta akan mengeluarkan segala kreativiti mereka untuk membina dunia idaman menggunakan LEGO. Hasil kolaborasi dengan Kementerian Pendidikan Malaysia, mana-mana pelajar yang menyertai Planet LEGOLAND School Challenge dapat memasukkan penyertaaan ini dalam aktiviti ko-kurikulum mereka.
CS Lim, Divisional Director di LEGOLAND berkata, “Dalam usaha menaikkan semula edu-tourism di Johor dan bersedia dengan ketibaan pelancong antarabangsa, LEGOLAND Malaysia juga komited dalam menyokong Kementerian Pendidikan Malaysia dalam pelajaran dan aktiviti ko-kurikulum kepada pelajar-pelajar sekolah. Selepas dua tahun yang terhad dengan aktiviti luar, memang ada keperluan untuk pembelajaran luar bilik darjah. Kami mahu menjadi sebahagian daripada solusi dalam membantu pelajar-pelajar sekolah menyerlahkan kreativiti, belajar perkara baru dan meningkatkan lagi keupayaan dalam pembelajaran.”
“Pendidikan adalah segalanya di sini, selari dengan DNA LEGO® yang membina kreativiti melalui permainan. Pelancaran Planet LEGOLAND Education Initiative jelas menunjukkan komitmen kami dalam menawarkan pusat pembelajaran yang dapat merangsang rasa ingin tahu kanak-kanak dan pelajar sekolah. Ia juga selari dengan program yang disokong oleh Kementerian Pendidikan Malaysia seperti SEA LIFE Malaysia Education Programme dan English Mania” kata CS Lim lagi.
Untuk maklumat lanjut berkenaan Planet LEGOLAND Education Initiative, ibu bapa, pendidik dan pelajar boleh pergi ke laman web rasmi LEGOLAND. Untuk promosi terkini, sila ikuti media sosial LEGOLAND di Facebook dan Instagram.


Home / Hebahan

pandaCUB, Kerjaya Untuk Graduan Baharu Dari foodpanda

Perkhidmatan penghantaran atas talian terkemuka, foodpanda Malaysia, hari ini mengumumkan pengambilan kedua pandaCUB, sebuah program 2 tahun khas bagi graduan baharu untuk membina kerjaya bersama foodpanda Malaysia. Program yang berasaskan penggiliran ini akan menawarkan peluang kepada bakat muda melalui pengalaman yang mencabar dan juga memberi ganjaran pengalaman semasa bekerja.
Mengulas mengenai inisiatif ini, Sukhveer Singh Ajay, Ketua Sumber Manusia, foodpanda Malaysia berkata, “Sebagai peneraju pasaran dalam q-commerce, kami sentiasa bermotivasi dan komited untuk memperkenalkan program-program baru yang mampu memupuk bakat muda, menyediakan idea baru, dan memastikan foodpanda kekal relevan dengan keadaan semasa. Kami percaya bahawa program pandaCUB ini adalah penting dalam mengembangkan bakat kami untuk masa depan dan kami berharap  untuk terus membantu bakat muda untuk berkembang bukan sahaja dari segi profesional tapi dari segi peribadi.”
Program pandaCUB dibuka kepada graduan baharu merupakan murid yang terbaik di dalam kelas masing-masing, dari segi akademik dan sosial, memiliki Ijazah Sarjana Muda dalam mana-mana bidang dengan sekurang-kurangnya PNGK 3.2, dan tidak lebih daripada dua tahun pengalaman bekerja untuk penempatan strategik dalam organisasi foodpanda. Program ini berstruktur dengan pelbagai  pengukuran prestasi, termasuk projek kritikal, intervensi pembelajaran dan pembangunan, akses kepada kepimpinan, serta kerjasama serantau dan antarabangsa. Dengan pengalaman di tempat kerja ini, pandaCUB dapat mempertajamkan lagi ketangkasan, daya tahan, dan kemahiran kerjasama mereka yang amat penting dalam persekitaran pekerjaan hari ini.
Sepanjang tempoh 2 tahun, pandaCUB akan menjalani penggiliran selama 6 bulan dan merentas 4 jabatan berbeza, membolehkan mereka mengemudi dan meneroka kerumitan peranan dan tanggungjawab pekerjaan mereka, menangani cabaran dan menerajui projek merentasi fungsi. Para mentor dan buddy juga akan ditugaskan untuk menawarkan sokongan pembangunan profesional serta peribadi, mengukuhkan pertumbuhan dalam organisasi, dan secara keseluruhan mengiringi para pandaCUB dalam perjalanan mereka. Setelah selesai program, pandaCUB ini akan ditetapkan dalam jawatan kekal yang sesuai dalam jabatan tertentu.
Calon yang berminat untuk menyertai pandaCUB 2022 perlu menghantar CV bersama resume video dengan permohonan mereka. Selepas disenarai pendek, calon-calon kemudiannya akan menjalani beberapa penilaian atas talian serta menjalani temuduga akhir, sebelum menerima tawaran untuk menyertai keluarga panda sebagai sebahagian daripada kohort pandaCUB 2022. Program pandaCUB mula menerima permohonan pada 1 April 2022 melalui LinkedIn, Hiredly dan laman web kerjaya foodpanda, dengan kemasukkan dijadualkan pada Ogos 2022.
Petikan pandaCUB
Azreen Nur Ahmad Zamri, 24
Apa yang menarik menjadi pandaCUB pastinya pendedahan dan rangkaian. Diberi peluang untuk menguruskan pelbagai projek secara bergilir-gilir telah memberi begitu banyak peluang kepada saya dan ia membantu mempercepatkan kerjaya saya dalam industri e-dagang. Peralihan dari zaman universiti kepada kehidupan bekerjaya adalah satu cabaran, tetapi saya sentiasa bersedia untuk menghadapinya tanpa teragak-agak. Di foodpanda, setiap hari saya dapat mempelajari perkara baharu dan saya amat bersyukur dengan peluang ini kerana kini saya dapat mengusahakan pelbagai projek berimpak tinggi yang membolehkan saya mencapai perkara yang tidak pernah difikirkan. Nasihat saya untuk calon-calon di luar sana yang berminat untuk memohon: rebutlah peluang ini, tanpa mengira bidang pengajian kerana anda mungkin akan menyukainya.

Siti Khadijah binti Abu Samah, 27
Saya suka menjadi sebahagian daripada program pandaCUB kerana ia seperti memiliki tiket terbuka yang membenarkan kami mencuba pelbagai jabatan untuk memajukan diri kami lebih jauh dalam pelbagai bidang yang berbeza. Saya juga suka apabila kami diberi peluang untuk membina hubungan dan bertemu pelbagai orang di peringkat masyarakat, di mana tidak semua mendapat peluang seperti ini. Setakat ini, ia adalah satu perjalanan yang sangat menarik. Saya dapat keluar dari kepompong dan belajar pelbagai perkara, khususnya      kemahiran yang diperlukan untuk berkomunikasi dengan para pelanggan dan vendor untuk menangani krisis. Petua yang dapat dikongsikan bersama ialah adakanlah sifat ingin tahu,      dan sentiasa kembangkannya. Jika anda tidak pasti mengenai sesuatu, sentiasa bertanya dan bersikap proaktif. Jangan duduk men     unggu orang lain mendekati     dan sentiasa membuka minda      untuk berkongsi fikiran dan pendapat anda dengan orang lain. Selain itu, objektif utama saya menjadi sebahagian daripada program ini adalah untuk mengenal pasti bidang kerjaya yang ingin saya teruskan. Saya suka dengan pasukan yang pelbagai di foodpanda dan persekitaran kerja yang inklusif dan sepadan dengan apa yang saya bayangkan untuk kerjaya saya kelak.

Kim Lau, 24

Dengan program ini, saya mempunyai keistimewaan untuk bekerja dengan pelbagai jabatan dan bekerjasama dengan mereka. Walaupun ia satu cabaran perlu bertukar jabatan dan peranan setiap 6 bulan, saya telah belajar untuk menyesuaikan diri dan erti sebenar integriti. Hari ini, saya dapat menangani perubahan berterusan objektif dan tugas projek dengan lebih mudah. Saya tidak sabar untuk mengambil bahagian dalam perbincangan yang mengekalkan persekitaran hidup. Matlamat saya dengan pandaCUB adalah untuk belajar sebanyak mungkin dan juga bekerja bersama pasukan serantau foodpanda. Jika ada sesuatu yang saya pelajari sepanjang berada di sini,ialah bahawa kita harus sentiasa bersedia untuk keluar dari zon selesa dan sentiasa mementingkan bekerjasama untuk memacu perniagaan ke hadapan. Peranan ini telah memperkasakan saya dalam membina asas yang kukuh untuk kebolehsuaian dan ketangkasan.
Luis Gurubatham, 24
Persekitaran dan budaya kerja di foodpanda benar-benar menakjubkan, dan semua di sini      begitu bertenaga dan bersemangat. Pengajaran paling penting yang saya pelajari setakat ini ialah kemahiran pengurusan masa. Dalam mana-mana pekerjaan, akan ada masa di mana terdapat banyak tugasan yang perlu diselesaikan dan      di sinilah anda akan diuji. Selain itu, saya juga telah meningkatkan kemahiran analisis data saya. Saya percaya kemahiran-kemahiran ini dapat memberi saya banyak kelebihan untuk pertumbuhan kerjaya saya dalam jangka masa panjang. Petua yang saya ada untuk orang lain yang ingin memohon jawatan ini ialah pertingkatkan kemahiran Microsoft Office anda dan mempunyai pemahaman yang baik tentang model perniagaan foodpanda, termasuklah hal-hal berkaitan syarikat.
Amirul Norkhaidi, 28

Pada pendapat saya, saya merasakan bahawa perkara terbaik tentang program pandaCUB adalah sistem sokongan yang disediakan. Setiap pandaCUB akan mempunyai rakan atau mentor mereka sendiri yang bukan sahaja untuk      memudahkan proses pembelajaran anda, tetapi juga membantu untuk sentiasa memberi motivasi untuk mencapai matlamat anda. Tidak dapat dinafikan bahawa harapan tinggi diberikan untuk semua pandaCUB dalam organisasi tetapi pasukan mereka sentiasa bersedia untuk membantu. Pada awalnya, saya agak cemas, tetapi kini saya telah berjaya mengukuhkan jati diri dan sanggup menyahut lebih banyak cabaran. Saya juga seronok dengan tanggungjawab yang diberikan, kerana ia meningkatkan kemahiran pemikiran aras tinggi saya. Ingatlah untuk sentiasa berani kerana halangan terbesar antara anda dan pertumbuhan anda adalah diri anda sendiri. Saya      percaya bahawa jawatan ini memberikan peluang yang menakjubkan untuk memulakan kerjaya seseorang, terutamanya untuk graduan baru.

Joey Yap, 22
Sebagai graduan baru yang bermula memasuki tenaga kerja, kami dapat meneroka banyak fungsi dan jabatan dalam organisasi dengan program ini      Melalui ini, saya juga dapat menimba ilmu yang banyak daripada mengusahakan pelbagai projek dan membina hubungan dengan individu-individu yang terbaik daripada industri. Selain itu, saya bukan sahaja dapat meningkatkan kemahiran keras saya seperti analisis data tetapi juga kemahiran insaniah saya. Pengalaman di foodpanda, saya dapat menjadi sebahagian daripada persekitaran kerja yang pelbagai dan inklusif, serta membentuk ikatan dengan ramai individu luar biasa yang menaikkan semangat saya setiap hari untuk menetapkan matlamat dan jangkaan yang lebih tinggi.

Mengenai foodpanda
foodpanda adalah peneraju platform makanan atas talian di Asia yang berazam untuk membawa pelbagai jenis makanan, barangan keperluan dan banyak lagi kepada para pengguna dengan pantas dan mudah. Dengan kecanggihan teknologi dan operasi yang cemerlang, foodpanda telah menerajui perkembangan quick-commerce (q-commerce) di seluruh rantau ini dengan kerjasama rakan niaga, termasuk pandamart – perkhidmatan pembelian barangan runcit di atas talian yang memberikan lebih banyak pilihan di sebalik jutaan pilihan penghantaran makanan yang lain. foodpanda beroperasi di lebih daripada 300 bandar dalam 11 pasaran di Asia Pasifik – Singapura, Hong Kong, Thailand, Malaysia, Pakistan, Taiwan, Filipina, Bangladesh, Laos, Kemboja, dan Myanmar. foodpanda dimiliki oleh Delivery Hero, peneraju industri penghantaran makanan seluruh dunia.
Untuk maklumat lanjut, sila layari www.foodpanda.com.

MENGENAI DELIVERY HERO
Delivery Hero berada di 39 negara daripada 45 negara di mana ia beroperasi di Eropah, Amerika Latin, Asia, Timur Tengah dan Afrika Utara. Delivery Hero juga mengendalikan perkhidmatan penghantarannya sendiri terutamanya di lebih 600 bandar diserata dunia. Syarikat ini beribu pejabat di Berlin, Jerman dan mempunyai lebih daripada 27,000 kakitangan. Delivery Hero disenaraikan di dalam Bursa Saham Frankfurt dan menjadi sebahagian daripada indeks DAX (Deutscher Aktienindex) terkemuka pada tahun 2020. Untuk maklumat lanjut, sila layari www.deliveryhero.com


Home / Bantuan

Bantuan Raya 2022 (Bonus Aidilfitri, Untuk Penjawat Awam & Pesara)

Ini adalah berita baik kepada penjawat awam. Menurut laman Facebook Jabatan Perdana Menteri, kerajaan bersetuju untuk memberikan bantuan raya 2022 yang dinamakan Bantuan Khas Kewangan Aidilfitri. Bantuan khas atau bonus  tersebut melibatkan peruntukan sebanyak RM923 juta
Berapa banyak amaun bantuan raya 2022 ini?
Amaun Bantuan Khas Kewangan Aidilfitri ini sebanyak RM500. Untunglah pekerja kerajaan, dapat duit raya RM500 yang boleh digunakan untuk berbelanja.

Siapa yang layak terima bantuan raya ini?
Semua penjawat awam Gred 56 dan ke bawah termasuk kakitangan di bawah skim Contract Of Service, Contract For Service, Pegawai Sambilan Harian serta lantikan di bawah MySTEP layak menerima Bantuan Khas Kewangan Aidilfitri 2022.

Ada bantuan atau bonus untuk pesara kerajaan?
Ya, kerajaan juga akan memberikan bantuan khas sebanyak RM250 kepada Pesara Kerajaan.

Bila tarikh bayaran bantuan khas ini?
Pembayaran bagi bantuan khas ini akan dibuat bersama dengan pembayaran gaji bulan April iaitu pada 25 April 2022.

Ada bantuan raya 2022 untuk pekerja swasta?
Maaf, tidak ada. Bantuan ini adalah khas untuk kakitangan awam sahaja.

Akhir kata
Kami tahu, ada pekerja swasta yang tidak puas hati kenapa hanya pekerja kerajaan sahaja yang dilayan dengan baik oleh kerajaan.

Untuk maklumkan, bantuan raya 2022 ini sebenarnya sudah termasuk dalam peruntukan setiap tahun kepada penjawat awam dan juga pesara kerajaan yang sudah pencen.
Kalau mahu duit lebih untuk persediaan Aidilfitri 2022, boleh keluarkan duit KWSP 10k yang dibenarkan oleh kerajaan bermula 1 April 2022.
Semoga dipermudahkan segala urusan.


Home / Portal

ePKM Login at epkm.moe.gov.my

Kebiasaannya, kebanyakan pelajar lepasan SPM akan mengalami dilema untuk menentukan hala tuju mereka selepas SPM. Nak sambung belajar atau nak kerja terus? Kalau nak sambung belajar, nak belajar apa? Di mana? Kalau kerja, nak kerja apa? Di mana? Di sinilah SEPKM akan membantu para lepasan SPM di negara kita.
Apa itu SEPKM? Di sini kami akan kongsikan apa itu SEPKM dan cara untuk gunakannya. Bukan apa, mudahlah bagi pelajar lepasan SPM untuk rancang masa depan.
Apa itu SePKM?
SEPKM ini merujuk kepada Sistem e-Profil Kerjaya Murid yang ditubuhkan oleh Kementerian Pendidikan Malaysia yang bertujuan untuk memantau perkembangan pelajar lepasan SPM. Melalui portal ini, murid, ibu bapa dan pihak guru serta kerajaan akan dapat melihat data rasmi mengenai keperibadian dan minat kerjaya seseorang pelajar itu. Tidak sama dengan sistem SAPS murid yang sedia ada.
Melalui portal ini juga, kerajaan akan dapat memastikan semua pelajar mempunyai hala tuju pendidikan dan kerjaya yang jelas selepas SPM.
Antara objektif SEPKM dibangunkan ialah:

Dapat menganalisis data dengan lebih cepat dan tepat, dan dapat memaparkan dan merekod data perkhidmatan bimbingan dan perundingan dengan berkesan
Rekod bimbingan perngurusan dan khidmat nasihat dapat digunakan untuk tindakan susulan dengan lebih berkesan
Merancang operasi berdasarkan data dalam sistem dengan berkesan
Dapat mengakses rekod perkhidmatan perundingan melalui komputer dan telefon bimbit
Guru membimbing dan berunding dapat mengakses maklumat pelajar dengan mudah

Cara login SePKM
Di sini kami akan terangkan cara yang memang mudah untuk pengguna SEPKM mengakses portal ini:

Layari laman web rasmi SEPKM di sini: https://epkm.moe.gov.my/index.php
Sila pilih bahagian murid dan masukkan nombor kad pengenalan.
Buat pengesahan sama ada perkembangan semasa pelajar lepasan SPM (dapat sambung belajar atau tidak)
Sekiranya tidak menyambung pelajaran, terdapat beberapa bidang pekerjaan dan insdustri yang perlu dipilih.
Sekiranya anda melanjutkan pelajaran, anda perlu sahkan pusat pengajian yang anda ikuti sama ada pra-universiti, tingkatan 6, matrikulasi, giat mara, diploma atau lain-lain.

Apakah penilaian oleh SePKM?
Terdapat 4 pernilaian yang akan diambil kira dan direkod di dalam SEPKM. Penilaian tersebut ialah:

Aktiviti kokurikulum
Minat dan kerjaya
Personaliti pelajar
Penilaian ujian psikometrik

Melalui penilaian ini, semua pihak dapat berbincang bersama pelajar akan hala tuju pelajar selepas mereka menduduki SPM.

Kaedah dalam SePKM
Berikut ialah kaedah yang dilaksanakan oleh pihak KPM dan kaunseling untuk pelajar lepasan SPM:
1. Mengenali diri sendiri
Para pelajar akan mengisi borang maklumat berkenaan biodata diri dan ujian psikologi untuk pihak kaunseling mengenali diri anda.
2. Analisis kerjaya secara umum
Setiap pelajar akan dianalisis berkenaan dengan kerjaya untuk mengetahui potensi masing-masing dan mereka boleh membuat keputusan berdasarkan kebolehan yang mereka ada.
3. Memadan ciri diri dengan kerjaya
Pelajar akan menjalani sesi kaunseling kerjaya dan konsultansi untuk ibu bapa dan penjaga juga akan dijalankan.

4. Merancang pelan tindakan akademik dan kerjaya
Pelajar akan dapat:

Pemilihan subjek elektif
Pemilihan program dan pusat pengajian terkini
Maklumat kerjaya terkini dan masa depan

Akhir kata
Inisiatif SePKM akan dapat membantu sedikit sebanyak hala tuju pelajar lepasan SPM. Pelajar akan dapat berbincang sama ada ingin meneruskan pengajian di dalam bidang yang sepatutnya atau ingin memasuki dunia pekerjaan terus.
Dengan inisiatif kerajaan ini, pelajar lepasan SPM akan lebih jelas dan kurang dilema akan masa depan mereka.
Semoga dipermudahkan segala urusan.


Home / Finance

Cara Clearkan CTOS (Bersihkan Nama Dari Blacklist)

Pada suatu hari ada salah seorang keluarga anda nak buat loan rumah. Siapkanlah macam-macam dokumen. Tapi bila pergi banyak bank tak bagi buat loan sebab, ahli keluarga anda itu sangkut dekat CTOS. Ini kerana dia ada beberapa pinjaman atau tunggakan yang tak dibayar lagi. Tapi seingat dia, tak ada sebarang pinjaman atau tunggakan dengan bank sebelum ini. Bank cakap ada sebab mereka tengok dekat rekod CTOS dia. Ahli keluarga anda pun garu kepala, tanya dekat anda macam mana cara nak clearkan CTOS ini? Anda pun garulah kepala balik.
Tak apa jangan stress-stress. Meh kami kongsikan macam mana nak lepas mohon loan.
Apa itu CTOS?
Mesti anda nak tahu, apa itu CTOS. Untuk makluman, CTOS ini adalah satu Agensi Pelaporan Kredit yang telah didaftarkan pada bidang kuasa Akta Agensi Pelaporan Kredit. Fungsi atau tanggungjawab CTOS ini mengeluarkan dan memberi maklumat serta data tentang kredit untuk diri kita mahupun perniagaan di sebuah syarikat yang merupakan milik kita. Dekat dalam itu ada rekod kredit dalam masa 24 bulan sebelum ini, ada juga rekod dikenakan undang-undang, ada milik perniagaan, dan juga disertakan sekali komen butiran atau bahasa mudah feedback dari peminjam atau bank tentang diri anda.
Nak lagi senang faham, CTOS ini bantu anda dan mana-mana pihak bank tahun nilai score data kewangan anda itu ada ditahap baik atau tidak baik.
Langkau artikel ini jika nak tahu cara login CTOS.

Apakah peranan penting CTOS ini?
Penting sangat ke peranan CTOS ini? Sampai anda kena cari cara nak clearkan CTOS?
Untuk pengetahuan anda, antara peranan penting CTOS ini adalah maklumat tentang kewangan anda dapat diakses oleh anda sendiri supaya untuk pastikan segala data kredit anda berada dalam keadaan bersih dan okay. Jadi dari situ anda boleh tahu cara nak clearkan CTOS, untuk dapatkan sebarang loan ataupun elakkan diri dari dikenakan undang-undang, apabila anda dah tahu yang sebenarnya score anda tak berapa baik dan cantik.

Bukan itu sahaja, pihak bank ataupun mana-mana syarikat boleh sahaja tengok score kredit anda bagi nak pastikan kelayakan anda untuk apa-apa loan pinjaman yang anda nak mohon ataupun anda nak buat kad kredit. Daripada rekod CTOS inilah, setiap bank-bank sebelum ingin membenarkan anda buat loan dengan mereka, maklumat status kewangan anda akan disemak terlebih dahulu sebelum meluluskan pinjaman atau kad kredit yang anda nak mohon itu.

Bagaimana cara untuk clearkan CTOS?
Jadi dah tahu CTOS ini apa dan macam mana CTOS berfungsi bagi diri anda mahupun bank, jom kita tengok cara-cara nak clearkan CTOS.

1. Selesaikan hutang lapuk anda
Ini selalunya kes lupa atau mungkin buat-buat lupa, maka terjadilah timbunan rekod hutang lapuk dekat CTOS anda.
Jadi oleh itu anda kena pastikan dan ingat apa hutang-hutang yang sebelum ini anda tidak langsaikan lagi. Kalau ada terlupa bayar sesuatu itu, bukan salah si peminjam atau si pemiutang kalau anda sendiri yang mengambil servis ataupun berhutang dengan pemiutang. Dah bagi kesan dekat rekod kewangan CTOS anda.
Maka elakkanlah diri anda dari mempunyai hutang lapuk walaupun sedikit jumlahnya dan jika membiarkan cara clearkan CTOS ini, rekod anda akan buruk dan tidak akan berubah.

2. Clearkan nama blacklist anda di CTOS
Anda ini antara orang yang suka bayar hutang atau pinjaman on time sebenarnya. Tapi bila anda semak CTOS anda ada pembayaran tak dilakukan lagi. Makanya dah jadi hutang! Apa perlu anda lakukan bagi cara clearkan blacklist CTOS ini ?
Anda senaraikan data score kredit yang telah dikaitkan dengan nama anda itu, kemudian anda siapkan bukti dokumen atau sebarang perjanjian yang ada dengan lengkap. Kemudian anda boleh berhubung dengan pihak CTOS dengan menghantar e-mel di [email protected] atau boleh pergi ke mana-mana cawangan CTOS yang berdekatan dengan anda.
Anda kena tahu yang anda hak untuk bersihkan nama anda dari maklumat yang salah oleh pihak-pihak tertentu. Ini kerana anda dilindungi di bawah seksyen 31(1) CRA 2010 dan boleh memberi pemberitahuan yang ada salah laporan kredit terkait dengan nama anda.

3. Membayar pinjaman atau bil ikut due date
Kadang-kadang anda ini tidaklah suka membayar pinjaman atau bil ikut due date. Sebabnya dah listkan ada komitment yang lagi penting untuk dibayar. Anda tak rasa pun ada beri kesan apa-apa pada diri anda. Sebenarnya ada berikan kesan kepada rekod CTOS anda.
Oleh itu anda kena sentiasa pastikan diri anda bayar sebarang bil atau pinjaman yang bersangkut paut dengan nama anda. Lambat sehari pun masih dikira sebagai hutang.

4. Minta nasihat dan bantuan dari perunding kewangan
Sebenarnya, boleh dapatkan nasihat dan pendapat dari perunding kewangan. Cara ini dapat bantu anda tahu bagaimana nak memastikan score CTOS anda ditahap yang sangat baik dan elakkan diri anda dari dikenakan sebarang tindakan undang-undang.

Tak rugi manapun kalau anda pilih cara ini untuk clearkan CTOS anda. Ianya membantu anda lebih alert dan tahu jaga rekod CTOS anda dari jadi buruk.

5. Selain cara clearkan CTOS ini, ada cara lain?
Setakat ini tak ada. Tapi boleh sahaja anda bertanyakan kepada pihak CTOS. Mungkin CTOS ada cara yang lebih mudah untuk diri anda ataupun sesiapa sahaja.

Akhir kata
Macam mana? Senang sahajakan cara nak pastikan score kredit CTOS anda bersih dan baik. Jadinya kita ini sebagai peminjam ataupun ada ambil apa-apa servis berbayar, kena alert dari perkara yang kecil hinggalah ke perkara yang sangat penting. Kalau buat bodoh sahaja, nama pun kena blacklist oleh bank dah menyusahkan urusan seharian.
Semoga dipermudahkan segala urusan.


Home / Finance

Kemaskini KWSP 2022 (Update Telefon, Tukar No Lama Ke No Baru)

Rata-rata yang cuba buat permohonan KWSP 10k baru-baru ini mengalami masalah untuk kemaskini KWSP mereka. Kami rasa, anda juga salah seorang daripadanya.
Dalam artikel ini, bukan sahaja kami akan tunjukkan cara untuk mengemaskini nombor telefon KWSP, kami juga akan berkongsi perkara-perkara lain yang boleh dikemaskini.
Kemaskini nombor telefon KWSP
Mesti panik sebab tak dapat SMS OTP / TAC masa nak cuba login pengeluarankhas.kwsp.gov.my bukan?.
Faham.
Siapa yang tak panik kan?
Untuk makluman, anda tidak boleh update phone number KWSP melalui i-Akaun. Untuk tukar no lama ke no baru, anda perlu menghadirkan diri ke mana-mana kiosk KWSP. Sila rujuk senarai kiosk KWSP yang berdekatan.
Selalunya, alasan utama ingin menukar nombor lama ke nombor baru adalah disebabkan nombor lama sudah tidak aktif lagi. Ada pengguna prepaid yang tidak topup dan menyebabkan nombor lama expired. Ada juga pengguna postpaid yang tidak bayar bil walalupun sudah diberi reminder; dan ini akan menyebabkan nombor lama ditamatkan perkhidmatan.
Ikuti langkah-langkah berikut:

Pergi ke kiosk KWSP
Sentuh skrin di kiosk KWSP
Buat pilihan bahasa samada Bahasa Melayu atau Bahasa Inggeris
Masukkan MyKad di tempat yang disediakan iaitu di bahagian sebelah kiri kiosk
Letakkan ibu jari kanan pada ruangan yang disediakan untuk mengesahkan identiti anda
Seterusnya, sila ikuti arahan seperti yang terpapar di skrin untuk kemaskini no telefon KWSP
Bagi yang tidak pernah dan tidak tahu guna, sila baca cara guna kiosk KWSP
Jika anda masih lagi mengalami masalah untuk kemaskini, minta bantuan kepada mana-mana pekerja yang memakai uniform KWSP di premis tersebut
Selesai urusan tukar no tel di KWSP

Apa yang boleh buat kemaskini KWSP online?
Ada beberapa perkhidmatan lain yang boleh dibuat secara online tanpa perlu ke cawangan.
Kemaskini Kata Laluan KWSP
Berikut ialah langkah-langkah ringkas untuk tukar ataupun kemaskini password i-Akaun anda:

Log masuk i-Akaun Ahli terlebih dahulu
Klik Profil > Tukar Kata Laluan
Masukkan Kata Laluan Semasa
Masukkan Kata Laluan Baru
Masukkan Pengesahan Kata Laluan Baru
Tekan butang Hantar
Selesai

Kemaskini Soalan dan Jawapan Rahsia KWSP
Berikut ialah langkah-langkah ringkas untuk menukar soalan dan jawapan rahsia melalui i-Akaun anda:

Log masuk i-Akaun Ahli terlebih dahulu
Klik Profil > Kemas kini Soalan dan Jawapan Rahsia
Sila pilih soalan rahsia daripada senarai yang diberikan
Sediakan satu jawapan berdasarkan setiap soalan yang dipilih.
Pilih Soalan Rahsia 1 berserta jawapan
Pilih Soalan Rahsia 2 berserta jawapan
Pilih Soalan Rahsia 3 berserta jawapan
Tekan butang Hantar
Selesai

Sila pastikan soalan dan jawapan anda tidak didedahkan kepada pihak lain bagi tujuan keselamatan.

Kemas kini Imej Online KWSP
Berikut ialah langkah-langkah ringkas untuk tukar Imej Semasa Anda dengan imej yang baru melalui i-Akaun anda:

Log masuk i-Akaun Ahli terlebih dahulu
Klik Profil > Kemas kini Imej Online
Sahkan Imej Semasa Anda
Pilih salah satu imej baru
Masukkan maklumat baru dalam Kemas Kini Frasa Anda
Tekan butang Hantar
Selesai

Mengemaskini Maklumat Tambahan
Berikut ialah langkah-langkah ringkas untuk tukar soalan dan jawapan rahsia melalui i-Akaun anda:

Log masuk i-Akaun Ahli terlebih dahulu
Klik Profil > Mengemaskini Maklumat Tambahan
Pilih Bahasa Pertuturan
Pilih Tahap Pendidikan
Pilih Pendapatan Tahunan
Pilih Gaya Hidup/Minat
Maklumkan dari mana anda tahu mengenai i-Akaun
Tekan butang Hantar
Selesai

Akhir kata
Diharapkan agar proses kemaskini KWSP anda dipermudahkan. Sila ambil maklum bahawa maklumat atau profil diri anda perlu sentiasa dikemaskini agar tidak timbul lagi masalah-masalah seperti kesukaran mengeluarakan duit KWSP RM10k ini. Ambil pengajaran atas apa yang berlaku.

Semoga dipermudahkan segala urusan.


Home / Hebahan

foodpanda Akan Beroperasi 24 Jam Sepanjang Ramadan 2022

foodpanda Malaysia, perkhidmatan penghantaran dalam talian terkemuka kembali lagi untuk menyambut bulan Ramadan dengan pelbagai pilihan yang menarik untuk masa terhad sahaja! Para pengguna kini boleh menikmati tawaran sukar ditolak sepanjang bulan April 2022 apabila membuat pesanan untuk hidangan berbuka puasa.
“Menjelang bulan Ramadan tahun ini, kami ingin menyemarakkan lagi semangat perkongsian dan kebersamaan di kalangan rakyat Malaysia. Daripada perisa eksklusif kepada kemudahan untuk mendapatkan barangan runcit untuk memasak sajian istimewa serta kegemaran Bazar Ramadan, kami ingin memastikan rakyat Malaysia boleh  menikmati dan meluangkan masa berkualiti bersama rakan-rakan dan keluarga sepanjang bulan Ramadan, selepas dua tahun tidak dapat bersama-sama. Kami sentiasa menjadi jenama yang memberi tumpuan pada menyebarkan kegembiraan, dan kami juga berharap untuk meneruskannya untuk beberapa tahun akan datang,” kata Sayantan Das, Pengarah Urusan foodpanda Malaysia.
Berikut adalah beberapa tawaran untuk masa terhad sahaja yang menarik bagi mereka yang ingin menikmati sepanjang bulan Ramadan:

Honest Bowl

Dapatkan Kari Ayam Hijau Thai istimewa bersama nasi, Kari Ikan Merah Thai dengan nasi lemak, nasi sambal paru atau nasi sambal udang sepanjang bulan Ramadan dari Honest Bowl. Juga boleh didapati adalah Kombo untuk 2, di mana para pengguna boleh memilih mana-mana 2 daripada hidangan terhad Ramadan ini dengan minuman, kurma dan berliner (donat berinti).

Starbucks

Minuman edisi terhad ini adalah khas untuk peminat strawberi. Tingkatkan pengalaman kopi Starbucks anda dengan Strawberry Dream Crème Frappuccino. Minumam Instagrammable ini bukan sahaja manis dan berbuah, tetapi ia diperbuat daripada lapisan Krim Vanila Frappuccino, Strawberi Dream dan diakhiri dengan taburan gula manik berwarna pastel di atasnya.

The Chicken Rice Shop

Tak tahu nak berbuka dengan apa? Nikmati rasa ayam yang lembut, berjus dan berperisa apabila anda memesan set Ayam Mubarak istimewa dari Chicken Rice Shop. Percayalah apabila kami berkata, anda tidak akan dapat yang lebih baik daripada ini!

Old Town

Hidangan Buka Puasa anda akan lebih hebat dengan Kombo Istimewa Ramadan dari Old Town. Jangan lepaskan peluang ini! Mereka juga memberi satu tin Kopi Hazelnut percuma dengan pesanan terpilih.
Nikmati sajian kegemaran rakyat Malaysia untuk berbuka puasa dengan hidangan yang ready-to-eat (RTE)  dari pandamart. Nikmati Warisan Bonda Pau Pau Bandung yang menyegarkan untuk berbuka puasa, Lekoria yang lazat dengan 3 sos berbeza, dan Satay Ayam, Lemak Salai Daging atau Paru Berempah dengan Nasi Putih dari Warisan Bonda. Untuk pengalaman nostalgia, Rendang Tok dan Ketupat palas juga boleh didapati dalam mangkuk tingkat (tiffin) pandamart eksklusif.

Mulai 1 April 2022, pandamart akan membuat penghantaran 24 jam di lokasi-lokasi terpilih. Anda boleh temui ini dan banyak lagi hanya di pandamart.
Bukan itu sahaja! Kami ada banyak lagi untuk anda nikmati di Shops juga. Lebihkan penjimatan anda dengan promosi berikut:

Lotus’s

Dengan pelbagai produk segar hingga barangan keperluan harian serta hadiah Ramadan dan Raya, nikmati diskaun sehingga 20% untuk barangan terpilih apabila anda membuat pesanan melalui foodpanda.

7-Eleven

Merasa lapar ketika lewat malam? 7-Eleven kini boleh didapati di foodpanda selama 24 jam di negeri-negeri terpilih. Nikmati diskaun sehingga 35% untuk barangan terpilih termasuk minuman Dutch Lady, Skittles, Slurpee, Bubble Gum dan banyak lagi sepanjang Ramadan ini.

Dapatkan peluang untuk memenangi Pengering Rambut Dyson Supersonic, Nintendo Switch dan Cornell Hotpot Grill apabila anda #SpendAndWin di foodpanda Shops sepanjang bulan April ini. Untuk setiap 3 pesanan bernilai RM35 dan ke atas, para pelanggan layak untuk menebus satu penyertaan peraduan. Peraduan akan berakhir pada 30 April 2022 dan pengumuman para pemenang akan diumumkan pada 16 Mei 2022. Pada masa yang sama, pengguna juga berpeluang memenangi baucar foodpanda daripada peraduan mingguan di Facebook rasmi foodpanda.
Akhir sekali, jangan lepaskan peluang ke Bazar Ramadan foodpanda @ Stadium Perak dan nikmati pilihan dengan lebih 150 vendor tersedia sepanjang Ramadan ini. Jangan risau, jika anda lebih suka membuat tempahan pengambilan, hanya gunakan kod promo BUKAPUASA untuk menikmati diskaun 15% untuk semua pesanan.
Untuk membuat tempahan, kunjungi Bazar Ramadan foodpanda @ Stadium Perak.
Bermula 1 April, foodpanda akan beroperasi 24 jam di sekitar Lembah Klang, Johor, Pulau Pinang, Kelantan dan Terengganu. Waktu operasi di Sabah, Perak, Sarawak (Miri dan Kuching), Negeri Sembilan, Kedah, Melaka, Pahang dan Perlis akan bermula dari 7 pagi hingga 2 pagi setiap hari.

Untuk mengetahui lebih lanjut mengenai promosi terkini dari foodpanda, sila layari laman web tawaran foodpanda.
Mengenai foodpanda
foodpanda adalah peneraju platform makanan atas talian di Asia yang berazam untuk membawa pelbagai jenis makanan, barangan keperluan dan banyak lagi kepada para pengguna dengan pantas dan mudah. Dengan kecanggihan teknologi dan operasi yang cemerlang, foodpanda telah menerajui perkembangan quick-commerce (q-commerce) di seluruh rantau ini dengan kerjasama rakan niaga, termasuk pandamart – perkhidmatan pembelian barangan runcit di atas talian yang memberikan lebih banyak pilihan di sebalik jutaan pilihan penghantaran makanan yang lain. foodpanda beroperasi di lebih daripada 300 bandar dalam 11 pasaran di Asia Pasifik – Singapura, Hong Kong, Thailand, Malaysia, Pakistan, Taiwan, Filipina, Bangladesh, Laos, Kemboja, dan Myanmar. foodpanda dimiliki oleh Delivery Hero, peneraju industri penghantaran makanan seluruh dunia.
Untuk maklumat lanjut, sila layari www.foodpanda.com.

MENGENAI DELIVERY HERO
Delivery Hero berada di 39 negara daripada 45 negara di mana ia beroperasi di Eropah, Amerika Latin, Asia, Timur Tengah dan Afrika Utara. Delivery Hero juga mengendalikan perkhidmatan penghantarannya sendiri terutamanya di lebih 600 bandar diserata dunia. Syarikat ini beribu pejabat di Berlin, Jerman dan mempunyai lebih daripada 27,000 kakitangan. Delivery Hero disenaraikan di dalam Bursa Saham Frankfurt dan menjadi sebahagian daripada indeks DAX (Deutscher Aktienindex) terkemuka pada tahun 2020. Untuk maklumat lanjut, sila layari www.deliveryhero.com


Home / e-Government

Daftar & Login ivisit.prison.gov.my

Walaupun masuk ke ‘dalam‘, hubungan kekeluargaan tetap mekar jika masih subur kasih sayang di dalam keluarga. Jabatan Penjara Malaysia memang sedia cakna tentang hal lawatan, lebih-lebih lagi pada bulan Ramadan dan Syawal. Oleh yang demikian, untuk memudahkan lagi urusan melawat, pelawat diminta untuk membuat tempahan secara online melalui sistem i-Visit di ivisit.prison.gov.my.
Walau bagaimanapun, bagi yang masih tidak mahir dengan sistem dan juga Internet secara keseluruhannya, anda masih lagi boleh buat tempahan melalui telefon dan surat mengikut lokasi penjara masing-masing seperti Sungai Buloh, Sungai Udang, Kajang dan lain-lain.
Kandungan iVisit PenjaraCara daftar iVisit penjara di ivisit.prison.gov.myCara login ivisit.prison.gov.my untuk buat online bookingKalau terlupa password iVisit?Selepas booking melalui sistem online penjara i-Visit, perlu buat apa?Senarai penjara di Malaysia yang boleh guna sistem online iVisitBerapa orang boleh melawat?Berapa lama masa lawatan?Warga emas boleh melawat?
Cara daftar iVisit penjara di ivisit.prison.gov.my
Kami faham, jika anda berpandukan sahaja maklumat yang didapati secara online, anda hanya akan dapat cara booking lawatan ke penjara melalui ivisit.prison.gov.my. Pasti tertanya-tanya, di manakah pautan atau link untuk mendaftar iVisit?
Bagus soalan tersebut. Kami ambil maklum kerana ramai juga ahli keluarga yang bertanyakan soalan yang sama.
Untuk makluman kepada semua pelawat-pelawat ke penjara, anda perlu menghubungi pihak penjara terbabit.
Contohnya, jika anda ingin melawat Penjara Kajang, anda perlu berhubungan dengan Pegawai Penjara Kajang. Jika ingin melawat Penjara Sungai Buloh, anda perlu berurusan dengan Pegawati Penjara Sungai Buloh.
Buat masa ini, tidak ada sistem bersepadu yang khusus yang membolehkan pendaftaran dibuat melalui mana-mana penjara.
Seterusnya, berdasarkan maklumat yang kami terima, Pegawai Penjara terbabit akan menghantar pautan untuk pendaftaran iVisit kepada pelawat melalui email. Anda perlu mengisi maklumat yang dikehendaki melalui pautan tertera.

Cuma tidak pasti samada pendaftaran iVisit ini sekali sahaja atau perlu mendaftar setiap kali lawatan. Anda boleh bertanya lanjut berkenaan perkara ini.
Cara login ivisit.prison.gov.my untuk buat online booking
Berikut adalah cara-cara untuk log masuk ke dalam sistem i-Visit:

Layari https://ivisit.prison.gov.my/login.zul
Masukkan User Email dan Password.
Tick pada kotak Im Not A Robot.
Tekan SIGN IN.
Ikuti arahan dan buat booking sehingga selesai

Seperti yang dimaklumkan di atas, anda perlu daftar terlebih dahulu sebelum login sistem i-Visit ini. Sila rujuk dengan Pegawai Penjara untuk maklumat lanjut.
Kalau terlupa password iVisit?
Jangan risau. Sekiranya anda tidak ingat kata laluan:

Klik https://ivisit.prison.gov.my/forgotPassword.zul
Masukkan Email Account
Masukkan Nombor Kad Pengenalan atau No Passport
Tekan butang Reactivate My Account
Selesai

Selepas booking melalui sistem online penjara i-Visit, perlu buat apa?
Pihak institusi akan menetapkan tarikh dan juga sesi perjumpaan.
Senarai penjara di Malaysia yang boleh guna sistem online iVisit
Ini adalah senarai penuh penjara di Malaysia mengikut negeri yang kami ambil dari Wikipedia. Untuk makluman, kami tidak ada maklumat penuh samada anda boleh booking terus atau tidak. Kami sarankan anda hubungi pihak penjara terlebih dahulu untuk kepastian.

Negeri
Lokasi

Kedah
Penjara Alor Setar

Kedah
Penjara Pokok Sena

Kedah
Penjara Sungai Petani

Pulau Pinang
Penjara Pulau Pinang

Pulau Pinang
Penjara Seberang Perai

Perak
Penjara Tapah

Perak
Penjara Taiping

Selangor
Penjara Sungai Buloh

Selangor
Penjara Kajang

Selangor
Penjara Wanita Kajang

Negeri Sembilan
Penjara Seremban

Melaka
Penjara Dusun Dato’ Murad

Johor
Penjara Kluang

Johor
Penjara Johor Bahru

Johor
Penjara Simpang Renggam

Pahang
Penjara Penor

Pahang
Penjara Bentong

Terengganu
Penjara Marang

Kelantan
Penjara Pengkalan Chepa

Sarawak
Penjara Kuching

Sarawak
Penjara Sri Aman

Sarawak
Penjara Sibu

Sarawak
Penjara Miri

Sarawak
Penjara Limbang

Sabah
Penjara Kota Kinabalu

Sabah
Penjara Tawau

Sabah
Penjara Sandakan

Sabah
Penjara Wanita Kota Kinabalu

Berapa orang boleh melawat?
Hanya dua orang pelawat sahaja yang dibenarkan dalam satu-satu masa.
Berapa lama masa lawatan?
Sesi lawatan yang dibenarkan ialah tidak lebih 30 minit.

Warga emas boleh melawat?
Untuk makluman, warga emas dibenarkan untuk melawat. Walaubagaimanapun, ia adalah bersyarat. Warga emas yang tidak bergejala Covid-19 dan masih lagi dalam keadaan sihat akan dibenarkan melawat.
Ini adalah satu langkah keselamatan yang mengambil kira faktor daripada kedua-dua belah pihak. Ramai juga maklum, warga emas juga mudah dijangkiti penyakit. Jadi, pendekatan ini diharapkan dapat diterima oleh ibu-bapa atau datuk-nenek yang sudah berusia, tetapi tetap rindu nak melawat seseorang yang dia sayang.
Akhir kata
Pendapat kami, sekiranya anda mahir menggunakan komputer, adalah lebih mudah menggunakan sistem ivisit.prison.gov.my. Senang juga untuk semak rekod lawatan.
Apa-apa pun, diharapkan agar urusan anda dalam melawat orang yang tersayang dipermudahkan.

Terima kasih juga kerana masih lagi menyayangi mereka walaupun pernah membuat kesilapan.
Sila dapatkan bantuan guaman percuma jika anda perlu apa-apa nasihat atau pandangan daripada pihak peguam untuk ahli keluarga anda.
Terima kasih banyak!


Home / Finance

Kiosk KWSP Terdekat (Near Me)

Ramai orang sudah mula menggelabah dan mencari-cari lokasi kiosk KWSP terdekat kerana mahu kemaskini nombor telefon yang masih aktif. Ini ada berikutan daripada masalah tidak menerima TAC / OTP dalam bentuk SMS semasa memohon pengeluaran KWSP 10k 2022.
Sekiranya anda salah seorang daripada mereka, sila dapatkan senarai lokasi kiosk KWSP yang berhampiran mengikut negeri-negeri di Malaysia. Kalau anda guna Google, boleh terus taip “kiosk KWSP near me” juga. Google akan memaparkan lokasi berdekatan dengan lokasi anda.
Sila rujuk cara guna kiosk KWSP supaya tidak terkia-kial apabila sudah berada di sana.
Apa boleh buat di mesin kiosk KWSP?
Ini adalah antara beberapa perkara dan transaksi yang anda boleh lakukan di mana-mana kiosk KWSP berhampiran:

Aktivasi TAC (Sila rujuk cara tukar no telefon KWSP jika perlu)
Cetak Penyata
Pendaftaran Ahli
Semak atau Kemaskini Profil
Register i-Akaun (Anda juga boleh daftar i-Akaun KWSP online guna handphone)

Kiosk KWSP Kuala Lumpur
Jika anda tinggal di sekitar Kuala Lumpur, berikut ialah senarai kiosk KWSP terdekat:
KWSP KepongNo. 1 & 3Jalan Laman Rimbunan Raya 1Laman Rimbunan52100 Kepong, Kuala Lumpur
Isnin – Jumaat: 8.30AM – 4.30PM
KWSP Seri PetalingNo. 2, Jalan Radin Bagus 6Bandar Baru Seri Petaling57000 Kuala Lumpur

Isnin – Jumaat: 8.30AM -4.30PM
KWSP Kuala LumpurGround Floor KWSP BuildingJalan Raja Laut50350 Kuala Lumpur
Isnin – Ahad: 8.30AM – 5.00PM(Kecuali Cuti Umum)
KWSP Wangsa MajuNo. 32A, Dataran WangsaWangsa Melawati53300 Kuala Lumpur

Isnin – Jumaat: 8.30AM -4.30PM
Kiosk KWSP Selangor
Jika anda tinggal di sekitar Selangor, berikut ialah senarai kiosk KWSP yang terdekat:
KWSP GombakLot 5, Sunway Batu Caves68100 Batu CavesSelangor
Isnin – Jumaat: 8.30AM – 4.30PM

KWSP KajangGround Floor, Mezzanine, Level 1, 2 & 3No. 1, Jalan Hentian 3Pusat Hentian Kajang, Jalan Reko43000 KajangSelangor
Isnin – Jumaat: 8.30AM – 4.30PM
KWSP KlangGround Floor & Level 1Unit B-G-1, North Tower (Tower B)BBT One The TowersLebuh Batu Nilam 1Bandar Bukit Tinggi41200 KlangSelangor
Isnin – Jumaat: 8.30AM – 4.30PM

KWSP Kuala SelangorGround Floor & Level 1No. 1, Jalan Medan Niaga 6Medan Niaga45000 Kuala SelangorSelangor
Isnin – Jumaat: 8.30AM – 4.30PM
KWSP Learning CampusPersiaran KWSP43000 KajangSelangor
Isnin – Jumaat: 8.30AM – 5.00PM

KWSP Petaling Jaya Services CounterPJX-HM Shah TowerLot A, Ground Level, PJX-HM Shah TowerNo. 16A, Persiaran Barat46050 Petaling JayaSelangor
Isnin – Jumaat: 8.30AM – 4.30PM
KWSP PuchongNo 3A, The Prime @ Dataran PuchonTaman Puchong Utama47100 PuchongSelangor
Isnin – Jumaat: 8.30AM – 4.30PM
KWSP RawangNo. 3S-10-G & 3S-10-1Rawang OneJalan Pintas Rawang48000 RawangSelangor
Isnin – Jumaat: 8.30AM – 4.30PM
KWSP Shah AlamGround Floor, Level 1 & 2Corporate Tower IDCC Shah AlamJalan Pahat L 15/L40200 Shah AlamSelangor
Isnin – Jumaat: 8.30AM – 4.30PM
Kiosk KWSP Terengganu
Jika anda tinggal di sekitar Terengganu, berikut ialah senarai kiosk KWSP yang terdekat:
KWSP DungunGround Floor & Level 1Lot PT 15824 (Unit 22)Sura Gate Commercial CentreJalan Sura Jeti23000 DungunTerengganu
Ahad – Khamis: 8.30AM – 4.30PM
KWSP JertehGround Floor & Level 1Lot 226, Jalan Dato Kamaruddin22000 JertehTerengganu
Ahad – Khamis: 8.30AM – 4.30PM
KWSP KemamanGround Floor & Level 1PT 10720 & 10721Taman Cukai Utama Fasa 4Jln Kubang Kurus24000 KemamanTerengganu
Ahad – Khamis: 8.30AM – 4.30PM
KWSP Kuala TerengganuEPF BuildingJalan KemajuanPadang Hiliran21100 Kuala TerengganuTerengganu
Isnin – Ahad: 8.30AM – 5.00PM(Kecuali Cuti Umum)
UTC Terengganu Urban Transformation Centre (UTC) Terengganu, Kompleks Perniagaan Paya Bunga Square, Jalan Masjid Abidin, 20100 Kuala Terengganu, Terengganu
Isnin – Ahad: 8.30AM – 10.00PM
Kiosk KWSP Johor
Sekiranya anda tinggal di sekitar Johor, ini ialah senarai KWSP kiosk yang terdekat:
KWSP Batu PahatNo. 6 & 8, Jalan Sulaiman83000 Batu PahatJohor
Ahad – Khamis : 8.30AM – 4.30PM
KWSP KluangNo. 8 & 10, Tingkat Bawah1 & 2, Jalan Haji Manan86000 KluangJohor
Ahad – Khamis : 8.30AM – 4.30PM
KWSP KulaiNo. 259 & 260,Jalan Kenanga 29/8,Indahpura 81000 KulaiJohor
Ahad – Khamis : 8.30AM – 4.30PM
KWSP MersingLot. No. 2 Level 1 & 2Bandar Tepian SungaiJalan Jemaluang86800 MersingJohor
Ahad – Khamis : 8.30AM – 4.30PM
KWSP MuarGround Floor, Level 1, 2 & 3No. 9, Jalan Petrie84000 MuarJohor
Ahad – Khamis: 8.30AM – 4.30PM
KWSP SegamatNo. 5 & 6Jalan Genuang PerdanaTaman Genuang Perdana85000 SegamatJohor
Ahad – Khamis : 8.30AM – 4.30PM
KWSP Johor BahruLevel 1 KWSP BuildingJalan Dato’ Dalam80000 Johor BahruJohor
Isnin – Ahad: 8.30AM – 5.00PM(Kecuali Cuti Umum)
Kiosk KWSP Melaka
Untuk negeri Melaka, kiosk KWSP terdekat hanya ada di 3 daerah besar sahaja:
KWSP Alor Gajah8670-Lot 10Kompleks Perniagaan Alor GajahJalan Besar78000 Alor GajahMelaka
Isnin – Jumaat : 8.30AM – 4.30PM
KWSP JasinJC 538, Jalan Bestari 5Bandar Jasin Bestari Seksyen 277200 BembanMelaka
Isnin – Jumaat : 8.30AM – 4.30PM
KWSP Bandar MelakaBangunan KWSPJalan MITC, Hang Tuah Jaya75450 Ayer KerohMelaka
Isnin – Ahad: 8.30AM – 5.00PM(Kecuali Cuti Umum)
UTC Melaka Urban Transformation Centre (UTC), Jalan Hang Tuah, 75300, Melaka
Isnin – Ahad: 8.30AM – 9.00PM
Kiosk KWSP Negeri Sembilan
Untuk Negeri Sembilan, kiosk KWSP terdekat hanya ada di 3 daerah besar sahaja:
KWSP BahauNo. 4, 5 & 6 Jalan Kiara 1Pusat Perniagaan Kiara72100 BahauNegeri Sembilan
Isnin – Jumaat : 8.30AM – 4.30PM
KWSP NilaiD’Nilai Convention MallNo. G-6 & M-6, PT 9946Jalan BBN 1/3F71800 Bandar Baru NilaiNegeri Sembilan
Isnin – Jumaat : 8.30AM – 4.30PM
KWSP SerembanNo. 1, Jalan Dato’ A.S. Dawood70100 SerembanNegeri Sembilan
Isnin – Ahad: 8.30AM – 5.00PM(Kecuali Cuti Umum)
UTC Seremban Kiosk 1 Tingkat Bawah, UTC Negeri Sembilan @ Angsana Seremban, Jalan Kuala Pilah, Ampangan, 70400 Negeri Sembilan
Isnin – Ahad: 8.30AM – 10.00PM
Kiosk KWSP Kedah
Bagi negeri Kedah, kiosk KWSP terdekat hanya terletak di 4 daerah besar sahaja:
KWSP Alor SetarGround, Mezzanine, Level 8 & 9EPF Building PeladangNo. 33, Jalan Sultan Badlishah05000 Alor SetarKedah
Ahad – Khamis: 8.30AM – 4.30PM
KWSP KulimNo. 33 & 34, Persiaran 7Kulim Avenue, Kulim Hi-Tech Park09000 KulimKedah
Ahad – Khamis: 8.30AM – 4.30PM
KWSP LangkawiNo. 25 (GF-1), Langkawi City,Mukim Kuah,07000 Langkawi,Kedah
Ahad – Khamis: 8.30AM – 4.30PM
KWSP Sungai PetaniGround Floor & Level 1, Wisma KeladiNo. 11A, Jalan Bank08000 Sungai PetaniKedah
Ahad – Khamis: 8.30AM – 4.30PM
UTC Kedah ATM Machine Area, G-2 UTC, Ground Floor, Bangunan UTC Kedah, Kompleks MBAS, Jalan Kolam Air, 05675 Alor Setar, Kedah
Isnin – Ahad: 7.30AM – 9.00PM
Kiosk KWSP Kelantan
Walaupun Kelantan negeri yang besar, kiosk KWSP yang terdekat hanya ada di Kota Bharu, Kuala Krai dan Tanah Merah sahaja:
KWSP Kota BharuLevel 2, 3 & 5EPF BuildingJalan Padang Garong15000 Kota BharuKelantan
Ahad – Khamis: 8.30AM – 4.30PM
KWSP Kuala KraiLot PT 5556,Taman Yani18000 Kuala KraiKelantan
Ahad – Khamis: 8.30AM – 4.30PM
KWSP Tanah MerahLot 655Jalan Hospital17500 Tanah MerahKelantan
Ahad – Khamis: 8.30AM – 4.30PM
UTC Kelantan Ground Floor, Urban Transformation Centre (UTC), Lot 378, Seksyen 16, Jalan Hamzah, 15050, Kota Bharu, Kelantan
Isnin – Ahad: 8.30AM – 10.00PM
Kiosk KWSP Sabah
Jika anda tinggal di sekitar Sabah, ini ialah senarai kiosk KWSP yang berdekatan di seluruh negeri Sabah:
KWSP BeaufortTingkat GF & FFUnit No. A-005,Blok ABeaufort Square Avenue 2Jalan Binunuk89800 BeaufortSabah
Isnin – Jumaat: 8.30AM – 4.30PM
KWSP KeningauBeg Berkunci 20Jalan Masak89009 KeningauSabah
Isnin – Jumaat: 8.30AM – 4.30PM
KWSP Kota KinabaluBlock A, EPF BuildingLot 49, Jalan Karamunsing88598 Kota KinabaluSabah
Isnin – Ahad: 8.30AM – 5.00PM(Kecuali Cuti Umum)
KWSP Kota MaruduEPF BuildingLot No. 2Taman WTK Fasa IIJalan Tandek89100 Kota MaruduSabah
Isnin – Jumaat: 8.30AM – 4.30PM
KWSP KudatGround Floor, Lot 1, Block GJalan Mawar, Pekan Tomborungus89058 KudatSabah
Isnin – Jumaat: 8.30AM – 4.30PM
KWSP Lahad DatuEPF Building, MDLD 3330Lot 65, Kompleks FajarJalan Segama91126 Lahad DatuSabah
Isnin – Jumaat: 8.30AM – 4.30PM
KWSP SandakanLot 3A & 5, Midtown PlazaBatu 4, Jalan Lintas Utara90000 SandakanSabah
Isnin – Jumaat: 8.30AM – 4.30PM
KWSP TawauTB 308, Block 35,Kompleks FajarJalan Perbandaran91000 TawauSabah
Isnin – Jumaat: 8.30AM – 4.30PM
UTC Sabah Urban Transformation Centre (UTC) Sabah, Jalan Belia, Off Jalan Tunku Abdul Rahman, 88100 Kota Kinabalu, Sabah
Isnin – Ahad: 8.00AM – 5.00PM
Kiosk KWSP Sarawak
Jika anda tinggal di sekitar Sarawak, berikut ialah senarai kiosk KWSP yang berhampiran:
KWSP BintuluLot 6 & 7, Jalan Court,97000 BintuluSarawak
Isnin – Jumaat: 8.30AM – 4.30PM
KWSP LimbangLot 1565, Tingkat BawahJalan Buangsiol98700 LimbangSarawak
Isnin – Jumaat: 8.30AM – 4.30PM
KWSP MiriLot 1225,Ground Floor & Level 1Blok 10, MCLD Centre Point,Jalan Melayu98008 MiriSarawak
Isnin – Jumaat: 8.30AM – 4.30PM
KWSP SarikeiGround Floor & Level 1No. 5, Jalan Nenas96100 SarikeiSarawak
Isnin – Jumaat: 8.30AM – 4.30PM
KWSP SibuNo. 10-12, Ground Floor & Level 1Lorong Kampung Datu 5Jalan Kampung Datu, P.O. Box 179796000 SibuSarawak
Isnin – Jumaat: 8.30AM – 4.30PM
KWSP Sri AmanGround Floor Lot 654, Block 3Daerah Bandar SimanggangJalan Hospital 95000 Sri AmanSarawak
Isnin – Jumaat: 8.30AM – 4.30PM
KWSP KuchingEPF Building, Jalan Uplands,Beg Berkunci 208993598 KuchingSarawak
Isnin – Ahad: 8.30AM – 5.00PM(Kecuali Cuti Umum)
Kiosk KWSP Labuan
KWSP LabuanGround Floor, Lot E004,Financial Park, Jalan Merdeka87000 Wilayah Persekutuan LabuanSabah
Isnin – Jumaat: 8.30AM – 4.30PM
Ada kiosk KWSP di bank?
Ya, kami juga pernah dengar ada bank yang ada kiosk KWSP. Rasanya memang pernah nampak di Maybank, CIMB dan lain-lain.
Namun, carian kami di laman rasmi KWSP tidak menjumpai alamat bank yang menyediakan kiosk KWSP.
Untuk memastikan samada kiosk KWSP masih ada lagi di bank atau tidak, kami membuat panggilan 03-8922 6000 untuk bertanyakan hal ini.
Jawapan daripada pihak KWSP, bermula 1 Jan 2022, pihak KWSP memang tidak meletakkan dan menyediakan EPF kiosk di dalam premis bank di seluruh Malaysia.
Kami sudah buat kerja untuk anda. Tak perlu Google lagi untuk cari di manakah lokasi kiosk KWSP di bank di Selangor, Johor, Kuala Lumpur, Penang dan lain-lain negeri.
Kami sarankan agar anda terus ke cawangan KWSP yang berdekatan. Jika ada masalah nanti, boleh terus bertanya dengan pegawai yang bertugas.
Panduan ke lokasi kiosk KWSP near me
Jika anda tidak mahir dengan jalan, boleh gunakan Waze untuk ke lokasi kiosk yang diingini. Masukkan lokasi tersebut ke dalam aplikasi Waze dan tekan Go Now.
Anda juga boleh rujuk laman web rasmi KWSP untuk lokasi kiosk yang tepat.
Seperkara lagi, boleh Google sahaja “Kiosk KWSP Near Me” atau “EPF Kiosk Near Me”. Kata kunci ini akan menyenaraikan lokasi kiosk yang berhampiran.
Akhir kata
Kami berharap agar perkongsian berkenaan kiosk KWSP terdekat ini akan memudahkan urusan KWSP anda.
Terakhir, sila sentiasa pastikan anda kemaskini KWSP anda bagi memudahkan apa-apa urusan di masa hadapan.
Semoga dipermudahkan segala urusan anda.


Home / Finance

Cara Dapatkan No Akaun Bank Rakyat (Ada 10 Digit)

Anda kehilangan no akaun Bank Rakyat, tiada pula simpanan di dalam handphone anda. Tidak mengapa, kami akan kongsikan beberapa cara dapatkan no akaun Bank Rakyat untuk anda.
Jom kita tengok.
Cara dapatkan no akaun Bank Rakyat di ATM
Jika anda ingin mendapatkan no akaun di ATM, anda hanya perlu ke ATM Bank Rakyat dan ikuti langkah-langkah berikut:

Masukkan kad bank anda.
Isikan nombor pin anda.
Pilih Pertanyaan Baki.
Pilih Jenis Akaun.
Anda akan dapat melihat nombor akaun bank anda.

Anda boleh salin atau ambil gambar nombor akaun anda untuk simpanan.

Cara dapatkan no akaun Bank Rakyat di iRakyat
Sekiranya anda sudah mempunyai akaun di iRakyat, ianya lebih mudah. Anda boleh dapatkan no akaun anda di sini. Berikut adalah langkah-langkahnya:

Layari https://www2.irakyat.com.my/personal/login/login.do?step1=
Masukkan Username anda. Security phrase akan tertera dan tekan Yes.
Masukkan Password anda. Isikan huruf dan nombor sekuriti yang tertera.
Tekan Login.
Pilih My Account dan Account Info.
Maklumat akaun dan nombor akaun anda akan terpapar.

Selesai. Anda sudah berjaya mendapatkan nombor akaun anda.
Jika anda belum mempunyai akaun iRakyat, sila lihat cara daftar iRakyat yang kami kongsikan ini.

Cara dapatkan no akaun Bank Rakyat melalui tele-Rakyat
Jika anda masih buntu untuk mendapatkan nombor akaun anda, sila gunakan tele-Rakyat. Tele-Rakyat ialah pusat panggilan pelanggan Bank Rakyat yang menyediakan pelbagai perkhidmatan untuk anda.
Ikuti langkah-langkah ini untuk mendapatkan nombor akaun anda:

Hubungi 1-300-80-5454.
Beritahu pegawai bank anda, anda perlukan nombor akaun.
Pegawai akan meminta no kad pengenalan anda dan beberapa soalan untuk pengesahan.
Anda akan diminta tunggu sebentar dan nombor akaun anda akan diberikan.

Tele-Rakyat turut menyediakan perkhidmatan lain. Antaranya:

Maklumat akaun.
Melaporkan kehilangan kad ATM.
Maklumat kadar semasa.
Status permohonan pembiayaan.
Pertanyaan dan promosi mengenai produk dan perkhidmatan.

Cara dapatkan no akaun Bank Rakyat di cawangan
Jika anda ingin ke cawangan untuk dapatkan no akaun anda juga boleh. Mudah sahaja langkahnya:

Sila pergi ke cawangan Bank Rakyat terdekat.
Maklumkan kepada pegawai kaunter anda ingin tahu nombor akaun anda.
Pegawai kaunter akan meminta kad pengenalan anda dan akan membuat pengesahan terlebih dahulu.
Sekiranya pengesahan diterima, pegawai kaunter akan memberi nombor akaun anda.

Selesai. Anda boleh menyimpan nombor akaun anda untuk rujukan masa hadapan.

Contoh nombor akaun Bank Rakyat
Nombor akaun Bank Rakyat sudah berubah dari 12 digit kepada 10 digit.
Untuk semakan lanjut, sila hadir ke mana-mana cawangan berhampiran atau layari iRakyat atau hubungi tele-Rakyat di 1-300-80-5454.

Akhir kata
Semoga perkongsian kami ini dapat membantu anda sekiranya anda perlu.

kami juga ada kongsikan artikel mengenai pinjaman peribadi Bank Rakyat untuk kakitangan kerajaan dan untuk blacklist.
Semoga bermanfaat.


Home / Finance

Tarikh Bayaran KWSP 2022 (Bila Duit Pembayaran Pengeluaran Khas Masuk Bank?)

Kami tahu, anda adalah antara orang yang tak sabar-sabar nak check status Pengeluaran Khas KWSP dan ingin maklumat tarikh Pengeluaran Khas KWSP masuk dalam akaun bank bukan? Mesti nak tahu bila duit KWSP masuk kan? Tak payah tipu, kami tahu. Kalau tak, takkan anda Google sana, Google sini semata-mata nak tahu adakah orang lain pun mempunyai perasaan yang sama dengan anda iaitu mahu tahu status pembayaran KWSP 10k.
Sebelum anda check akaun bank, sila pastikan yang anda sudah buat semakan status kelulusan Pengeluaran Khas KWSP 10k terlebih dahulu. Sila log masuk portal Pengeluaran Khas KWSP dan chek samada permohonan anda lulus atau tidak. Jangan menggelabah kalau duit KWSP anda belum masuk kerana tarikh bayaran Pengeluaran Khas KWSP ini hanya bermula pada 20 April 2022.
Kami akan share beberapa perkara penting berkenaan semakan dan pembayaran Pengeluaran Khas KWSP ini.
Bila tarikh duit Pengeluaran Khas KWSP masuk?
Berdasarkan FAQ, bayaran akan dibuat bermula 20 April 2022. Walau bagaimanapun, tidak dinyatakan bilakah tarikh akhir bayaran akan dibuat.
Jadi, kami berpendapat bahawa jika anda memohon pada 1 April 2022, anda bakal menerima bayaran pada 20 April 2022.
Sekiranya lewat daripada tarikh 1 April 2022, contohnya pada pertengahan bulan iaitu 15 April, mungkin anda akan menerima pembayaran lewat daripada 20 April 2022.
Jika anda mula memohon pada tarikh akhir iaitu 30 April 2022, kemungkina besar anda akan menjadi penerima yang paling lewat menerima duit KWSP masuk ke dalam akaun bank.
Jadi, jangan lewat-lewatkan permohonan. Kalau boleh cepat, cepatkan.

Macam mana cara pembayaran Pengeluaran Khas?
Pengeluaran Khas ini akan dibuat dalam satu (1) bayaran sahaja (single payment). Jadi, beruntung juga sebab boleh dapat duit sekelepuk.

Duit KWSP 10k dah masuk ke?
Kalau baru submit pada 1 April 2022, janganlah berangan nak dapat RM10,000 pada 2 April 2022. Tunggulah setidak-tidak pada tarikh 20 April 2022.

Untuk kepastian, selain daripada status semakan di portal pengeluarankhas.kwsp.gov.my; anda juga perlu menyemak baki duit dalam akaun anda.
Boleh rujuk pautan mengikut Perbankan Internet masing-masing seperti di bawah:

Bank Simpanan Nasional (BSN)
CIMB Bank / CIMB Islamic Bank
Hong Leong Bank / Hong Leong Islamic
Affin Bank / Affin Islamic Bank
RHB Bank / RHB Islamic Bank
Bank Muamalat
Maybank / Maybank Islamic
Bank Islam
Public Bank / Public Islamic Bank
Agro Bank
Ambank / AmIslamic Bank

Kenapa duit Pengeluaran Khas KWSP 2022 belum masuk lagi?
Satu sahaja kami boleh cakap.

Sabar.
Kadang-kadang, proses pembayaran bukan boleh dilakukan dalam masa 24 jam. Anda perlu faham bahawa pihak KWSP menerima jumlah permohonan yang sangat-sangat tinggi.
Sebagai contoh, andaikan 5 juta pemohon memohon untuk mengeluarkan duit simpanan dalam Pengeluaran Khas KWSP ini. Tentu sekali ia akan mengambil masa yang lama untuk diproses.
“Kan dah ada komputer. Kenapa slow sangat?”

Bertenang.
Komputer pun bukanlah bijak sangat. Ada masanya, komputer pun ada masalah juga.
Sudah-sudahlah menyalahkan pihak-pihak yang berkaitan.
Apa kata kita teruskan menunggu dengan sabar.

Apa nak buat kalau duit Pengeluaran Khas KWSP belum dapat lagi?
Nasihat kami, anda perlu check sekali lagi sekali. Double-check dan pastikan bahawa anda benar-benar mendapat status lulus Pengeluaran Khas KWSP, barulah layak menerima pembayaran.
Seperkara lagi, jika anda lulus sekalipun, ada kemungkinan duit belum masuk juga. Takut-takut duit tidak masuk ke dalam akaun bank sebab akaun bank anda tidak aktif.
Sila semak dengan pihak bank untuk kepastian.

Akhir kata
Diharapkan agar perkongsian tarikh pembayaran Pengeluaran Khas KWSP ini dapat melegakan hati anda. Seperti yang dimaklumkan tadi, jangan lupa semak cara bayaran juga.
Jika perlu, sentiasalah kemaskini KWSP online melalui i-Akaun kerana ia akan memudahkan urusan pada masa akan datang.
Semoga dipermudahkan semua urusan.